cyanic-selkie/wikianc huggingface dataset:
ග්‍රෙගරි රස්පුටින්
සයිබීරියාවේ පොක්රොව්ස්කොයෙ (Pokrovskoye) නම් ගම්මානයේ ගොවි පවුලක උපත ලද රස්පුටින් 1897 දී පුජකාරාමයකට වන්දනා ගමනක් යාමෙන් පසු ආගමික පරිවර්තන අත්දැකීමකට මුහුණ දුන්නේය. ඔහු තමන්ව පූජකයෙකු/වන්දනාකරුවෙකු ලෙස හඳුන්වන්නට විය. නමුත් රුසියානු ඕතඩොක්ස් පල්ලියේ කිසිදු නිල තත්ත්වයක් ඔහුට නොවීය. 1903 දී හෝ 1904-05 ශීත ඍතුවේ දී ශාන්ත පිටර්ස්බර්ග් වෙත පැමිණීමෙන් පසු රස්පුටින් පල්ලියේ සහ සමාජය තුල පිළිගත් පුද්ගලයන් කිහිපදෙනෙකු නතු කර ගත්තේ ය. සමාජයේ වැදගත් චරිතයක් බවට පත් වූ ඔහු 1905 නොවැම්බරයේ දී සාර් හමුවිය.
1906 අග බාගයේ දී සාර් සහ ඔහුගේ බිරිය වූ ඇලෙක්සන්ද්‍රාගේ පුත්, හිමෝෆීලියා රෝගයෙන් පෙළුණු අලෙක්සේයිට වෙදකම් කරන්නෙකු ලෙස රස්පුටින් කටයුතු කරන්නට විය. ඇතැම් රුසියානුවන් විසින් යෝගීවරයෙකු/දාර්ශනිකයෙකු/අනාගත වක්තෘවරයෙකු ලෙස සහ තවත් සමහරුන් විසින් ආගමික ඇස්බැන්දුම්කරුවෙකු ලෙස සලකනු ලැබූ රස්පුටින් රාජ සභාව තුල භේද බින්න ඇතිකරවන්නට සමත් වූ පුද්ගලයෙකු විය. 1915 දී දෙවැනි නිකොලස් පළමුවන ලෝක යුද්ධයේ රුසියානු හමුදා සටන් වදින්න අයුරු නිරීක්ෂණය සඳහා පිටර්ස්බර්ගයෙන් පිටත්ව ගිය විට රස්පුටින්ගේ බලය උච්චස්ථානයකට පත් වූයේ පාලන තන්ත්‍රය කෙරෙහි අලෙක්සන්ද්‍රාගේ සහ රස්පුටින්ගේ බලපෑම් ඉහල නංවමිනි. 1916 දෙසැම්බර් 30 අළුයම් කාලයේ, සාර් පවුල කෙරෙහි රස්පුටින්ගේ බලපෑම් වලට විරුද්ධ වූ වංශවතුන් කිහිපදෙනෙකුගෙන් සැදි කණ්ඩායමක් විසින් රස්පුටින් වෙඩි තබා ඝාතනය කරන ලදී.
ඇතැම් ලේඛකයින් පවසන්නේ රස්පුටින් සාර් පාලනය අවසන් කිරීමට සහාය දුන් බව සහ රුසියානු විප්ලවයට සහ රොමොනොව් පෙළපතේ බිඳවැටීමට ද සහාය දුන් බවයි. කෙසේ වෙතත් රස්පුටින් ගේ ජීවිතය සහ ඔහුගේ බලපෑම් පිළිබඳව නිශ්චිත තොරතුරු ඇත්තේ ස්වල්පයකි. බොහෝ විස්තර් ගොඩනැගී ඇත්තේ කටකතා සහ පුරාවෘත මගිනි.
ප්‍රවර්ගය:1869 උපත් ප්‍රවර්ගය:1916 මරණ ප්‍රවර්ගය:රුසියානු ජනයා ප්‍රවර්ගය:රුසියාව
කෘමිනාශක යෙදීම්
මෙවැනි පින්තූර පුද්ගලික ආරක්ෂණ උපකරණ අඩුකම හේතුවෙන් බොහෝවිට විවේචනයට භාජනය වන නමුත් අවාසනාවන්ත ලෙස මෙය නිරූපණය කරන්නේ දියුණු වන රටවල ආදර්ශයයි.
ඓතිහාසික භූගෝලීය විද්‍යාව
ඓතිහාසික භූගෝල විද්‍යාව යනු මානුෂීය භෞතික පරිකල්පිත න්‍යායාත්මක හා සත්‍ය භූ ශාස්ත්‍රයන් අධ්‍යයනය කිරීමයි. ඓතිහාසික භූගෝලීය විද්‍යාව නිසා විශාල විවිධත්වයකින් යුත් ගැ‍ටළු හා මාතෘකා අධ්‍යයනය කරනු ලබයි. කලාපයක් හා ස්ථානයක් කාලයත් සමග වෙනස් වන ආකාරය හා අතීතයේ වු භූ විද්‍යාවන් අධ්‍යයනය කිරීම පොදු තේමාවක් වේ. සංස්කෘතික භූ දර්ශන ගොඩ නැගීම හා පුද්ගලයෙකු තමන්ගේ පරිසර සමග ඇති අන්තර් ක්‍රියාකාරීත්වය ද ඇතුළත්ව බොහෝ ඓතිහාසික භූ විද්‍යාඥයන් කාලයත් සමග භූ විද්‍යාත්මක රටා අධ්‍යයනය කරනු ලබයි.
එක්සත් ජනපදයේ ඇතමෙකුට ඓතිහාසික භූ ගෝල විද්‍යාව යන පදයෙහි ඉතා විශේෂිකරණය වු අර්ථයක් ඇත. 20 වන ශත වර්ෂයේ පළමු දශකයේ කැලිෆෝනියා සරසවියේ කාල්ඔට්විල් සෝඅර් ආරම්භ කරන ලද කලාපිය රේඛා ඔස්සේ ප්‍රතිසංවිධානය කරන සංස්කෘතික භූගෝලීය විද්‍යා වැඩ සටහන (ඇතැමෙක් සමස්ථ භූගෝලීය විද්‍යාව ලෙසද හදුන්වයි) සදහා දෙන ලද නම වන්නේ (Berkeley) බර්කලීය සෝඅ(ර්) භූ දර්ශන හා ඒවා මත වන සංස්කෘතීන් හදුනාගත හැකි වුයේ පාරිසරික දේශපාලනික ආර්ථික විද්‍යා සංස්කෘතික හා භෞතික යන සෑම දෙයහිම ඉතිහාසය මගින් ඇති වු බලපෑම සලකා බැලීමෙන් පසු පමණි. ලෝකයේ කලාපයන් පිළිබද ප්‍රමාණවත් තරම් විශේෂඥතාවක් ලබා ගැනීම සදහා ඇති එකම ක්‍රමය වන්නේ කලාපීය විශේෂිය කරනය බව ‍ සෝඅ(ර්) විසින් අවධාරනය කරන ලදී.
20 වන සියවසේ මැද කාලයේදී ඇමරිකානු භූගෝල විද්‍යා සංකල්පය සදහා බලපෑ මුලික සංකල්පය වුයේ සෝඅ(ර්) ගේ දර්ශනයයි. මේ දින වල කලාපීය විශේෂඥයින් ශාස්ත්‍රිය භූ ගෝල විද්‍යා දෙපාර්තුමේන්තු වල රැදෙයි. නමුත් ඇතැම් භූ ගෝල විද්‍යඥයින් එය පුහුණුවට බාධාවක් ලෙස සලකයි. මෙහිදී දත්ත එකතු කිරීම හා වර්ග කිරීමට මහත් පරිශ්‍රමයක් දරන අතර දත්ත විශ්ලේෂණයට හා විස්තර කිරීම සදහා අඩු අවධානයක් යොමු කරයි. පසු කාලීනව භූ ගෝල විද්‍යඥයින් තමන්ටම විශේෂිත වු තත්වයක් ඇති කර ගැනිමට අරගල කිරීම හේතුවෙන් අධ්‍යයනයන් වඩ වඩාත් නිෂ්චිත ක්ෂේත්‍රයකට විශේෂිත වන තත්ත්වයකට පත්වේ. එක්සත් ජනපදයේ ශාස්ත්‍රිය පුහුණුවක් ලෙස දේශපාලන විද්‍යාව සම්බන්ධයෙන් දරුණු ගැටළු ඇති කළ මෙම කරුණු පිලිවෙලින් 1950 දී භූ ගෝල විද්‍යාවේ අර්බුද සදහා හේතු විය.
මානුෂීය භූගෝල විද්‍යාවේ මෙම අනුශාඛාව ඉතිහාසය හා පාරිසරික ඉතිහාසය හා සමීපව සම්බන්ධ වේ.
මානව ජනාවාස
ගම්මාන, සුළු නගර, නගර යනාදී වන මිනිසුන් ඒකරාශී වී ජීවත්වන ස්ථාන මානව ජනාවාස ලෙස හැඳින්වේ.ජනාවාසයක මූලිකාංග කිහිපයකි.එනම්, 1.මිනිසා 2.ආවරණ 3.ජාල 4.ස්වාභාවික පරිසරය 5.සමාජය
නූතන පොප් රැප් සංගීතය
පොප් රැප් සංගීතය මේ වන විට සරළ වශයෙන් පොප් සංගීතමය ආභාෂය සහිත රැප් සංගීතය ලෙස හදුනාගත හැක. මෙහිදි සාමාන්‍යයෙන් වඩාත් රළු ස්වභාවයක් ගන්නා හිපොප් සංගීත අංගයන් වඩාත් මට සිලුටු තත්වයට පත්කර ඇත. මෙමගින් වෙනත් සංගීත ආකාර වල සිට මෙම සංගීතය වෙත යොමු වන්නන්ට වඩාත් මිත්‍රශීලි ස්වභාවයක් නිර්මාණය කර ඇත. 2000 වසර ආරම්භයේ පටන් බොහෝ රැප් ශිල්පීන් (උදා - Cash Money Records සහ Hot Boys) රථ වාහන, ඇදුම් පැළදුම්, මුදල්, ආභරණ වැනි ද්‍රව්‍යමය දෑ සහ රාගික ජයග්‍රහණ පිළිබද සිය පදමාලා තුළට ඇතුළත් කිරීම ආරම්භ කළේය. මෙය වර්ථමානයේදී පොප් රැප් සංගීතයේ වඩාත් ප්‍රචලිත ආකාරයක් ලෙස සැල‍කෙන අතර මේ දක්වා ද භාවිතයේ පවතියි.(චින්ගිගේ Dem Jeans, හියුස්ගේ Pop Lock & Drop It, නෙලීගේ Hot in Here, නිටීගේ Nasty Girl)
රික් රොස්, ලිල් වේන් සහ යන්ග් ජීසි වැනි ශිල්පීන් Hardcore, Gangsta සහ Pop Rep සංගීතාකාර අතර ඇති සීමාවන් බිදහෙලීම ආරම්භ කොට ඇත. මොවුන්ගේ නිර්මාණ සදහා විකාශනයන් තුළ විශාල කාලයක් හිමි වන අතර ඔවුන්ට විශාල රසිකයන් සංඛ්‍යාවක් ද ඇත. නමුත් ඔවුන් නුසුදුසු ආකාර දිවුරීම් සහ මත්ද්‍රව්‍ය සහ ප්‍රචණ්ඩත්වය පිළිබද ‍රැප් කොටස් සිය නිර්මාණ තුළ භාවිතා කරති. මේ සම්බන්ධයෙන් ඔවුන් වඩාත් සාම්ප්‍රදායික Hardcore රැප් ශිල්පීන් වන N.W.A සහ Wu – Tang Clan වැනි ශිල්පීන් සමාන වේ.
හුණු කිල්ලෝටය
ජන වහර
"කාගේ කාගේත් කිල්ලෝටවල හුණු තියෙනවා", "හුණු කිල්ලෝටයක්‌ නැතිවා වගෙයි" වැනි වහරයන් හුණු කිල්ලෝටයේ සාමාජයීය සමීපතාව පිළිබිඹු කරයි.
ජන කවිය තුල
ජන කවි තුලද කිල්ලෝට පිළිබඳ සඳහන් වන තැන් දැකගත හැකිවේ. ඉස්සර පියා බඩු සරිකර තියා පියා ඊළග පියා එතනම වහ තියා පියා අතු අග පියා ලොව සැමටම බෙදා පියා තේරු කෙනෙකුගේ දිව අග තියා පියා පෙර සිට පැවත එන බඩුවක් වෙන්ට ඇති පරසිදු ලෙස සැම ගේතුළ වාස ඇති එම බඩුවේ වලිගේ කොන තලේ ඇති මෙතුන් පදේ කිල්ලෝටෙට වෙන්ට ඇති
ඩිම්බකෝෂ
ස්ත්‍රී ප්‍රජනේන්‍ද්‍රිය යි.
මානව ඩිම්බකෝෂ
ගර්භාෂය දෙපස ශ්‍රෝණි කුහරයේ ඉහළ කොටසෙහි පිහිටා ඇත. ශ්‍රෝණියේ පාර්ශවික බිත්ති සහ ගර්භාෂ බිත්ති සමග බන්ධනි මගින් සබැඳී ඇත.
ව්‍යාග්‍රයා
මූලාශ්‍ර
ප්‍රවර්ගය:ව්‍යාග්‍ර
සිංගප්පූරු සටන
සිංගප්පූරුව යටත්වීම ලෙසින්ද හැඳින්වෙන, සිංගප්පූරු සටන, දෙවන ලෝක යුද්ධයෙහිදී,  අග්නි දිග ආසියානු යුද්ධ පෙරමුණ තුලදී ඇවිලුනේ,  මිත්‍ර පාක්ෂික බල කඳවුරක්වූ සිංගප්පූරුව,  ජපාන අධිරාජ්‍යය විසින් ආක්‍රමණය කිරීමත් හා සමගමය.
රුසියාවේ නව වසර
රුසියාවේ නව වසර (රුසියානු බසින්: Новый год в России ~ //"නෝවී ගෝත් ව් රසී"// ) යනු සෑම වසරක මැ දෙසැම්බර 31 හා ජනවාරි 1 අතර වන රැයේ සමරනු ලබන රුසියානු දින දසුන් නිවාඩු දිනවලින් එකෙකි.
ඉතිහස
link=//upload.wikimedia.org/wikipedia/commons/thumb/0/0a/%D0%95%D0%BB%D0%BA%D0%B0_%D0%BD%D0%B0_%D0%9A%D1%80%D0%B0%D1%81%D0%BD%D0%BE%D0%B9_%D0%9F%D0%BB%D0%BE%D1%89%D0%B0%D0%B4%D0%B8_2007-2008.JPG/220px-%D0%95%D0%BB%D0%BA%D0%B0_%D0%BD%D0%B0_%D0%9A%D1%80%D0%B0%D1%81%D0%BD%D0%BE%D0%B9_%D0%9F%D0%BB%D0%BE%D1%89%D0%B0%D0%B4%D0%B8_2007-2008.JPG|thumb| කි.ව. 2007-2008 රුසියානු අලුත් අවුරුදු උදාවේ දී [[මොස්කව්|මොස්කව්හි රතු චතුරශ්‍රයේ ස්ථාපනය කරන ලද අලුත් අවුරුදු ගස]] රුසියාවේ නව වසර සැමැරීම පිළිබැඳි තොරතුරු 15 වන සියවස අවසන සිටැ දැකිය හැකි - මොසකවීතෆ් පැරීසියානු සදකොසුවෙහි (දා ස වෙනි සියවස) නව වසර නිවාඩුව සඳහා වන රුසියානු නම සඳහනි : "වසරේ පළමු දිනය". සෑම වසරක් මැ ජූලියන් දින දසුනට අනුවැ මාරතු 1 වැනි දා ඇරැඹී පෙබරවාරි 28 වැනි දා හෝ අදිවසරවල දී පෙබරවාරි 29 වැනි දා හෝ අවසන් වියැ.
වසර 1492 සිටැ (කොන්ස්තන්තිනෝපල් යුගයට අනුවැ), රුසියාවේ සෑම නව වසරක් මැ ජූලියන් දින දසුනට අනුවැ සැප්තැම්බර 1 වන දින ඇරැඹිණ. රුසියාවේ පළමු වැනි පීත්රා නොහොත් මහා පීත්රා අදිරජ යටතේ, 1700 වසරේ සිට එ මැ ජූලියන් දින දසුනට අනුවැ වසරක් පාසා ජනවාරි 1 වන දින නව වසර සැමැරීමට පටන් ගැනිණ.
1700 ට පෙර නව වසර සැමැරීම
ක්‍රෙම්ලිනයේ නව වසර සැමැරීමේ දී, "නව ගිම්හානයක ඇරැඹුම", "ගිම්හානය සඳහා" හෝ "දිගුකාලීන සෞඛ්‍යයේ ක්‍රියාව" යන උත්සව පැවැත්විණ. නූතන සටහන් අනුවැ පෙරවරු 9 ට පමණ උත්සවය ඇරැඹිණ.
මහා පීත්රා අදිරජ සිදු කළ වෙනස
link=//upload.wikimedia.org/wikipedia/commons/thumb/2/21/Petr_I_Order_%28Ukase%29_No.1736_20_december_1699.jpg/220px-Petr_I_Order_%28Ukase%29_No.1736_20_december_1699.jpg|දකුණ|thumb| 1699 දෙසැම්බර 19 (29) දිනැති නම්වර 1736 දරන [[මහා පීත්රා අදිරජ|මහා පීත්රා අදිරජගේ "නව වසර සැමැරීමේදී" නියෝගයේ අත්පිටපත ]] 1700 සිට, මහා පීත්රා අදිරජ අණින්, රුසියාවේ නව වසර අනෙකුදු යුරෝපා රටැ රටැ මෙන් ජනවාරි 1 වන දින සැමැරීමට පටන් ගත් නමුදු එය පැරැණි ජූලියන් දින දසුනට අනුවැ විය.
කෙසේ නමුදු, 1700 වන විට, බොහෝ යුරෝපා රටවල් ග්‍රෙගෝරියානු දින දසුනට මාරු වී තිබූ බැවින් රුසියාව යුරෝපා රටවලට වඩා දින 10 කට පසුව 1700 වසර ඇරැඹුම සමරනු ලැබී යැ. එය 1701-1800 ඇරැඹුම - දින 11කට පසුව, 1801-1900 - දින 12කට හා 1901-1918 - දින13කට පසුව ඈ ලෙස වියැ. 1918 පෙබරවාරි 1 (14) වන දින සෝවියට් රුසියාවට ග්‍රෙගෝරියානු දින දසුන හඳුන්වා දුන් අතර 1919 උදාව සැමැරීම නව ආරකින් සිදු විය.
නව ආර
1918 දී බොල්ෂෙවික්වරුන්ගේ අණින් නව ආරකට සංක්‍රමණය වීමත් සමඟ යුරෝපය හා සමපාත වූ පළමු නව වසර 1919 දී වියැ. මීට අමතර වැ, ජනවාරි 14 වන දිනට වැටුණු පැරැණි නව වසර ලෙස හැඳින්වුණු නව වසර ද මතු විය.
නත්තල් ගස
link=//upload.wikimedia.org/wikipedia/commons/thumb/8/82/New_Year_Tree_on_the_Minin_and_Pozharsky_Square_04.jpg/220px-New_Year_Tree_on_the_Minin_and_Pozharsky_Square_04.jpg|thumb| [[නියූෂ්නී නෝගරත්|නියූෂ්නී නෝගරත්හි මිනිනා චතුරශ්‍රයේ අලුත් අවුරුදු ගස]]
එල්ලය පුවත්පත Ellaya Papr
ප්‍රවර්ගය: ශ්‍රී ලංකාවේ පුවත්පත් ලැයිස්තුව ප්‍රවර්ගය: 2015 වසරෙහිදී සංස්ථාපනය කෙරුණු ප්‍රකාශන ප්‍රවර්ගය: ශ්‍රී ලංකාවේ ප්‍රකාශයට පත් කෙරෙන සිංහල-භාෂා පුවත්පත් ප්‍රවර්ගය:එල්ලේ
සංගීත භාණ්ඩ - ඉලෙක්ට්‍රොනික ඕගන්
1930 පටන් පයිප් ඕගන වලට සමාන ලෙස ක්‍රයාකරමින් ඒවාට සමාන ශබ්ද නිපදවිය හැකි නල රහිත විද්‍යුත් උපාංග ලබාගත හැකිවිය. මේවායින් බොහොමයක් ආගමික සිද්ධස්ථාන සහ අනෙකුත් පයිප් ඕගන යක අවශ්‍යතාවය සහිත පාරිභෝගිකයින් මිළට ගන්නා ලදී. ඒ හැරුණු විට වෘත්තීය මෙන්ම නවක සංගීතඥයින් මේවා මිළයට ගත් අතර බොහෝ විට ඔවුන්ට පයිප් ඕගනයක් යනු මිළට ගත නොහැකි උපකරණයක් විය. මෙම නව විද්‍යුත් ඕගන සාපේක්ෂව ඒවාට අනුරූප පයිප් උපාංගවලට වඩා කුඩා එමෙන්ම ලාභදායී ඒවා වූ අතර පහසුවෙන් එහා මෙහා රැගෙන යා හැකි ඒවාද විය. මේවා නිර්මාණය වීමත් සමග පුද්ගලික නිවාස,නර්තන සංගීත කණ්ඩායම් ආදී නව පරිසරයන් වෙත ඕගනය ව්‍යාප්ත වූ අතර මේවන විට ඉපියන් භාවිතාවන ඕගන සම්පූර්ණයෙන්ම පාහේ ප්‍රතිස්ථාපනය කිරීමට මේවා සමත්ව ඇත.
References
http://en.wikipedia.org/wiki/Organ_%28music%29#Electronic_organs
සරුංගල්
සරුංගලය යනු වාතයට වඩා බරැති හෝ වාතයට වඩා සැහැල්ලු යාත්‍රාවක් වන අතර පියාපත් පෘෂ්ඨයන් මත සුළඟ මගින් අැති කරන පතිරෝධය නිසා එසවීමේ සහ පාවීම සිදු කරයි.සරුංගලයක් පියාපත්, ටෙදර් සහ නැංගුරම් වලින් සමන්විත වේ. සරුංගලයට බොහෝ විට සරුංගලයේ මුහුණත මෙහෙයවීම සඳහා කටු සහ වලිගයක් ඇත, එවිට සුළඟට එය ඉහළට ගෙන යා හැකිය. සමහර සරුංගල් මෝස්තර වලට කටු අවශ්‍ය නැත; පෙට්ටි සරුංගල් වලට එක් ඇමුණුම් ස්ථානයක් තිබිය හැකිය. සරුංගලය සමතුලනය කළ හැකි ස්ථාවර හෝ චලනය වන නැංගුරමක් සරුංගලයක තිබිය හැකිය. එක් තාක්‍ෂණික නිර්වචනය නම් සරුංගලයක් යනු "ටෙදර්-සම්බන්ධිත පියාපත් කට්ටල එකතුවක්" යන්නයි.මෙම නම ලැබුනේ එහි සැරිසරන කුරුල්ලෙකුට සමාන වීමෙනි.
ප්‍රවර්ගය:සරුංගල්
ටීස්රා
ජලේබි  ලෙසින්ද හැඳින්වෙන, ටීස්රා යනු, ක්‍රිකට් ක්‍රීඩාවෙහි, පිට-දඟ පන්දු යවන්නෙකු විසින් භාවිතා කෙරෙන කිසියම් පන්දු යැවීම් වර්ගයක් වන අතර, කීර්තිමත් පිට-දඟ පන්දු යවන්නෙකු වූ  සක්ලේන් මුෂ්ටාක් පැවසුවේ ඔහු විසින් එය සොයා ගත් බවකි.
කෙසේවෙතත්, හොඳින් පරික්ෂා කර බැලූ විට, මෙම පන්දු යැවීම වනාහී හුදෙක් ඕර්තඩොක්ස් පසු දඟ කැවීමක් පමණක් වන අතර, ක්‍රිකට් ක්‍රීඩා කල එදා මෙදා තුර, ඇඟිලි වලින් දඟ පන්දු යවන්නන් විසින් යවන ලද පසිඳු පන්දු යැවීමක් බව පෙනෙයි.
ඉන්දියානු ක්‍රිකට් ලීගය තුලදී මෙම පන්දු යැවීම සඳහා යළි-නම් තබන ලද්දේ සක්ලේන් මුෂ්ටාක් විසිනි. ඒ කාලයේදී සක්ලේන් ක්‍රීඩා කලේ ලහෝර් බඩ්ෂාස් පිල සඳහාය. . ටීස්රා හෝ ජලේබි පන්දු යැවීමකට මුහුණ දුන් පළමු ක්‍රීඩකයා වූයේ ශ්‍රී ලංකාවේ රසල් ආනල්ඩ් වූ අතර, විනිසුරු විසින් ඔහු නිවැරැදි ලෙසින් කඩුල්ල මුවා කිරීමේ වරද වෙනුවෙන් දැවී ගිය ක්‍රීඩකයෙකු ලෙසින් නම් කරන ලදි. ටීස්රා පන්දුවකින් දැවී ගිය පළමු ක්‍රීඩකයා වූයේද ඔහු විය. ටීස්රා පන්දුවක් යැවුනු සතරවන වතාවෙහිදී ඔහු දැවී ගියේය.
ආශ්‍රිත
ප්‍රවර්ගය:පන්දු යැවීම (ක්‍රිකට්) ප්‍රවර්ගය:ක්‍රිකට් නාමකරණය ප්‍රවර්ගය:උර්දු වචන සහ වාක්‍යාංශ
අඹගමුව සෙල් ලිපිය
ශ්‍රී ලංකාවේ මධ්‍යම පළාතේ නුවරඑළිය දිස්ත්‍රික්කයට අයත් අඹගමුව ප්‍රාදේශීය ලේකම් කොට්ඨාසයේ අඹගමුව සෙල් ලිපි ද්විත්වය පිහිටුවා තිබේ. සෙල් ලිපිය අඹගමුව නගරයේ සෙල්ලිපිගම ග්‍රාමයේ, නාවලපිටිය-ගිනිගත්හේන මාර්ගයේ සිට මීටර 400ක් පමණ දුරින් පිහිටා තිබේ.
පළමුවන විජයබාහු රජු (1070-1110) විසින් සිය තිස් අටවන රාජ්‍ය වර්ෂයෙහි අඹගමුව සෙල් ලිපිය පිහිටුවා තිබේ. ශ්‍රීපාදස්ථානය වන්දනා කල රජු විසින් සිරිපා වන්දනාවේ යන බැතිමතුන්ගේ ප්‍රයෝජනය පිණිස සිදුකල දාන මාන හා දෙමළ බලය මැඩපවත්වා ලක්දිව එක්සේසත් කල ආකාරය පිළිබඳ විස්තර මෙහි සටහන්ය. සෙල් ලිපිය ප්‍රථම වරට එච්.සී.පී. බෙල් මහතා විසින් කියවන ලදී.
මධ්‍යකාලීන සිංහල අක්ෂරයෙන් නිර්මාණය කොට ඇති මෙම ලිපි ද්විත්වයෙන් එක් ලිපියක දිග අඩි 12 අඟල් 3 ක් හා පළල අඩි 9 අඟල් 3 ක් වේ. අනෙක් ලිපිය අඩි 9 ක් හා අඟල් 4 ක් දිගු වන අතර පළල අඟල් 9 ක් හා අඟල් 7 ක් වේ.
මූලාශ්‍ර
ප්‍රවර්ගය:ශ්‍රී ලංකාවේ ශිලා ලිපි ප්‍රවර්ගය:නුවරඑළිය දිස්ත්‍රික්කයේ පුරාවිද්‍යා ආරක්‍ෂිත ස්මාරක
බුද්ධ ධර්මයේ දැක්වෙන සමාව දීම
බුද්ධ ධර්මයට අනුව සමාව දීම පුද්ගලයෙකුගේ මනස තුළ ඇතිවන හිංසාකාරී සිතුවිලි නිසා හටගන්නා මානසික පීඩනය නැතිකර ගැනීමේ ක්‍රමයකි. වෛරය හා ව්‍යාපාද සිතුවිලි අපේ මානසික කර්මයට දීර්ඝ කාලීන බලපෑමක් ඇති කරයි. ඒ වෙනුවට බුදුදහමේ පුහුණු කරන්නේ යහපත් බලපෑම් ළගා කරවන සිතුවිලිය. කර්මය මෙනෙහි කළ විට අපට වැටහෙන්නේ පළිගැනීමට අවස්ථා සෙවීම නොව, මෛත්‍රීය හා සමාව දීම වඩා වැදගත් බවයි. මක්නිසාදයත් පළිගන්නා තැනැත්තා සියල්ලන්ටම වඩා අවාසනාවන්ත තත්ත්වයකට පත්වන බැවිනි. අමනාපකමක් හටගත් විට බුදුදහමට අනුව සිදුකළ යුත්තේ සන්සුන්ව එයට හේතුව සොයාගෙන එම අමනාපය අත්හැරීමයි. බුදුදහමේ හරය වන්නේ අවිද්‍යාව හා දුකින් මිදීමට, භාවනාවෙන් යථාර්ථයේ ස්වභාවය අවබෝධය කර ගැනීමයි. බුදුදහම තණ්හාවේ නියම ස්වරූපය මෙන්ම තණ්හාව හටගැනීමට හේතු වන වස්තූන්ගේ යථාර්තයද අධ්‍යයනය කරයි. අපි සමාව දීමට අකමැති නම් අපි අපගේ වේදනාව තවත් වැඩි කරගන්නා අතර නැවත ඉපදීමේදී දුක ලෙස හටගන්නේ මෙයයි.
වෛරය ඇතිවීම වළක්වා ගැනීම සඳහා බුදුදහමේ මෛත්‍රීය, කරුණාව, මුදිතාව හා උපේක්ෂාව යන කරුණු පිළිබඳව අවධාරණය කරයි. මෙමඟින් අප තුළ හා අනුන් තුළ ඇති විඩාව අවබෝධකර ගැනීමට හැකිවේ. 9/11 ප්‍රහාරය ගැන අජානී ජයසරෝ නම් බෞද්ධ භික්ෂුව තම ශිෂ්‍යයන් අමතා මෙසේ පැවසීය. " අපි අපගේ උපත, මහළු විය, රෝගී බව හා මරණය යන කරුණුවලදී ලෝක වාසී අනෙක් සත්වයන් සමඟ ඇති බැඳීම පිළිබඳව ගැඹුරින් සිතන විට එමඟින් අපට නව යථාවබෝධයක් ලැබේ."
"යමෙක් මට හිරිහැර කළා, පහරදුන්නා, පරාජය කළා, සොකරකම් කළා යන සිතුවිලි රඳවා තබා ගන්නා තැනැත්තාගේ වෛරය නොසන්සිඳේ."
"යමෙක් මට හිරිහැර කළා, පහරදුන්නා, පරාජය කළා, සොරකම් කළා යන සිතුවිලි සිතෙන් අතහරින පුද්ගලයාගේ වෛරය සන්සිඳේ."
- ධම්මපදය 1.3 - 4 - පරිවර්තනය රාධාක්‍රිෂ්ණන් ප්‍රවර්ගය:බුදු දහම
ඇනිමි ඉතිහාසය
ඇනිමි ඉතිහාසය ආරම්භවන්නේ 20 වන සියවස මුල්භාගයෙනි. මේ කාලයේදී ජපාන සිනමාකරුවෝ ප‍්‍රංශය, ජර්මනිය, එක්සත් ජනපදය සහ රුසියාව යන රටවල් විසින් සොයාගනු ලැබූ සජීවීකරණ ශිල්පක‍්‍රමයන් අත්හදා බැලීමට පටන්ගත්හ. මුල්ම ඇනිමි නිෂ්පාදනය 1917 දි තිරගත විය. එය සිය ඉලක්කය වෙත තමන්ගේ නව අසිපතින් පහරදීමට උත්සාහ කරන සමුරායිවරයකු දැක්වෙන විනාඩි දෙකක ධාවන කාළයකින් යුතුවූවක් විය.
1930 වනවිට ජපානයේ ඌනසංවර්ධිත ත‍්‍රාසජනක සිනමා කර්මාන්තයට සාපේක්‍ෂව විකල්ප කථාන්තර කීමේ කලාවක් ලෙස සජීවීකරණය ඉදිරියට පැමිණෙන ලදී. ඇමරිකාවේ මෙන් නොව ජපානයේ ත‍්‍රාසජනක සිනමාව අයවැය සකස් කිරීම, රූගත කිරීමේ ස්ථාන සොයාගැනීම සහ නළු නිලියන් තොරාගැනීමේදී පැවති සීමාවන් ආදිය හේතුවෙන් කුඩා ප‍්‍රමාණයේ කර්මාන්තයක් ලෙසින් පැවතින. උදාහරණයක් ලෙස බටහිර පෙනුම ඇති නළුවන්ගේ හිඟය වැනි හේතූන් නිසාවෙන් යුරෝපයේ, ඇමරිකාවේ, ජපානය ආදල නොවන පරිකල්පනීය ලෝකයන්හි වැනි දර්ශන රූගත කිරීම කළ නොහැක්කක් බවට පත්වෙමින් පැවතින. සජීවීකරණය විසින් කලාකරුවන්ට තමන් අභිමත වටපිටාවක් සිය නිර්මාණයන්ට පසුබිම් කරගැනීමේ නිදහස ලබාදෙනු ලැබිණ.
ඩී පර්සි සිල්වා
හැදින්වීම
1945 ඹක්තෝම්බර් මස 10 වන දින එවකට එල්ලේ ක්‍රිඩාවට තෝතැන්නක් වූ රාගමදී උපත ලද ඩී පර්සි සිල්වා රාගම කතෝලික විදුහලෙන් මුලික අධ්‍යාපනය හදාරන ලදී.කුඩා අවදියේ එනම් වයස අවුරැදු 07 ත් 08 ත් අතර කාලයේදී පටන් එල්ලේ ක්‍රිඩාවට යොමුවිමෙන් අනතුරැව පාසැල් එල්ලේ කණ්ඩායමට ක්‍රීඩාකිරිමට වරම් ලබාගන්නා ලදී. පාසැල් මට්ටමින් අන්තර් පාසැල් තරගමාලාවන් නියෝජනය කරමින් දක්ෂතා පෙන්නුම් කිරිමට සමත් විම මත එනම් වයස අවුරැදු 15 දී 1960 ප්‍රභල එල්ලේ කණ්ඩායමක් වු හාලික්වින්ග්ස් කණ්ඩායමේ සාමාජිකත්වය ලැබීමට තරම් වාසනාවන්ත වුයේ ඹහුගේ එම දක්ෂතා නිසාය. එවකට එම කණ්ඩායමේ සාමාජිකත්වය ලබා ක්‍රිඩාකයෙකු වශයෙන් ස්ථානයක් ලබා ගැනිමත් මහත් දුෂ්කර කටයුත්තක් වුවද මොහුගේ දක්ෂතා මත එම කණ්ඩායමේ නිත්‍ය සාමාජිකයෙකු වශයෙන් සෑම තරගයකදීම දක්ෂ්කම් දක්වන ලදී.
උපන් දිනය
1945 ඹක්තෝම්බර් මස 10 වන දින
ප්‍රථමයෙන් ක්‍රීඩා කරන ලද එල්ලේ කණඩායම්
හාලික්වින්ග්ස් කණ්ඩායම
තරග කරන ලද කණ්ඩායම්
රාගම බැසිලිකා ක්‍රීඩා කරන ස්ථානය:-තුන් ඉරියව්වේ ක්‍රීඩක එල්ලේ ක්‍රීඩා පිටියේ සෑම ස්ථානයක්ම,පන්දු යැවීමේ විශේෂ දක්ෂතාවයකි.
රැකියාව
ක්‍රීඩා කරනලද තරගමාලාවන්
ප්‍රධාන තරගයන්
ශ්‍රී ලංකාවේ ප්‍රථම එල්ලේ තරග මාලාවටද සහභාගි වී ඇති මෙම ක්‍රීඩකයා එම තරගයේදිද දක්ෂ ක්‍රීඩකයෙකු වශයෙන් තම දක්ෂ්කම් එල්ලේ නරඹන්නන් හට පෙල්වන ලද අතර එම තරගය සංවිධානය කර ඇත්තේ රෙජී රොද්රිගෝ මහතා විසිනි.තරගය පවත්වා ඇත්තේ කදාන මැසිනෝද් විදුහල් ක්‍රිඩා පිටියේ වන අතර එම තරගයේදී ලකුණු 12 ක් තම කණ්ඩායමට ලබා දෙමින් වාර්ථාවක් තැබීමට හැකියාවක් ලැබි ඇත්තේ මෙම ක්‍රීඩකයාගේ දක්ෂතා මතය. එසේම ප්‍රථම ගම්බද හා නගරබද තරගය නියෝජනය කරමින් ද ,බස්නාහිර පලාත් කණ්ඩායමද ,ලින්ටන් ඒකාබද්ද ක්‍රිඩා සමාජයටද ජා - ඇල ඒකාබද්ද ක්‍රිඩා සමාජයටද ,එල්ලෙ සම්මේලනය මගින් ප්‍රථම වරට පවත්වන ලද ජාතික ශුරතා තරග මාලාවේ අවසන් මහා තරගයට රාගම බැසිලිකා පිල නියෝජනය කරමින් ක්‍රිඩා කිරිමටත්.සුදුසුකම් ලබාගත් අතර එවකට එල්ලේ ක්‍රිඩාවට ඉතාමත් ජනප්‍රියතාවයක් ලැබි තිබු වකවානුවක් බැවින් මොවුන්ගේ අගයද ඉතා ඉහල මට්ටමක විය. 1965 - 1970 දක්වා ශ්‍රි ලංකා යුධ හමුදාවට බැදි ස්වේඡ්චා ඒකකයට බැදී සේවය කලද පසුව ඉන් ඉවත් වි නැවතත් එල්ලේ ක්‍රිඩාවට යොමු වි ඇත.මෙම ක්‍රීඩකයා එල්ලේ නරඹන්නන් අතර රාගම පර්සි වශයෙන් ජනප්‍රියතාවයට පත්වී සිටි අතර කුඩා එල්ලේ ක්‍රිඩකයින්ද මොහු අනුගමනය කරමින් රාගම පර්සි යනුවෙන් හදුන්වමින් එල්ලේ ක්‍රිඩාවේ යෙදි ඇත.
වෙනත්
1965 - 1970 දක්වා ශ්‍රි ලංකා යුධ හමුදාවට බැදි ස්වේඡ්චා ඒකකයට බැදී සේවය කලද පසුව ඉන් ඉවත් වි නැවතත් එල්ලේ ක්‍රිඩාවට යොමු වි ඇත.මෙම ක්‍රීඩකයා එල්ලේ නරඹන්නන් අතර රාගම පර්සි වශයෙන් ජනප්‍රියතාවයට පත්වී සිටි අතර කුඩා එල්ලේ ක්‍රිඩකයින්ද මොහු අනුගමනය කරමින් රාගම පර්සි යනුවෙන් හදුන්වමින් එල්ලේ ක්‍රිඩාවේ යෙදි ඇත.
දක්ෂතා
මොහු පන්දුවට පහර එල්ල කරම්න් ලකුණු 16 ක් එක ඉනිමකදී ලබා ගැනිම ඔහුගේ වැඩිම ලකුණු ලබා ගැනිම වන අතර ලකුණු 12ක් එක් ඉනිමකදි ලබාගත් වාරයන් එකක්ද තම එල්ලේ තරග කාල සිමාවේදි සටහන් කිරිමට තරම් දක්ෂයෙකු වි ඇත.පන්දුවට පහර එල්ල කිරිම මෙන්ම ධාවනයෙන්ද ,පන්දු රැකිමෙන්ද දක්ෂතා පෙන්නුම් කර ඇති තුන් ඉරියව් ක්‍රිඩකයෙකු වශයෙන්ද නම් දරා ඇත.
භාහිර සබැදි
අන්තර්ජාල පිටුව  = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle website අන්තර්ජාල පිටුව = www.srilankaelle.com www.srilankaelle.com ශ්‍රී ලංකා එල්ලේ Sri Lanka Elle
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:සිංහලයෝ ප්‍රවර්ගය:එල්ලේ ක්‍රීඩකයෝ ප්‍රවර්ගය:එල්ලේ ප්‍රවර්ගය:1945 උපත් ප්‍රවර්ගය:එල්ලේ ක්‍රීඩක ක්‍රීඩිකාවෝ
ග්ලැසියර වර්ග
thumb ග්ලැසියර හැඩයන් උෂ්ණත්වයේ බලපෑම, අවක්ශේපණය, ස්තූල විද්‍යාව හා අනෙකුත් සාධක මත රඳා පවතී. ග්ලැසියර, ග්‍රීන්ලන්ත අයිස්පර හෝ ඇන්ටාක්ටික් අයිස්පර වැනි අති විශාල අයිස් තට්ටු සේම කඳුමුදුන් වටා ඇති කුඩා ග්ලැසියර කොටස් දක්වා පරාසයක පැතිර පවතී. ග්ලැසියර ප්‍රධාන වර්ග දෙකකට බෙදා දක්වයි. අයිස් ගලා යාමට පිහිටි ගලේ භූ ලක්ෂණ මත සීමාවී ඇති හෝ නැති බව මත එම වර්ගීකරණය සිදුවේ.
බලනොපාන (Unconstrained)
thumb
Vanajokull අයිස් වැස්ම. (අයිස්ලන්තය)
අයිස්තලාවන් හා අයිස් වැස්ම යටින් පවතින භූ ලක්ෂණ මත රදා නොපවතී. ඉහත දෙක අතර පවතින ප්‍රධාන වෙනස නම් ඒවා ආවරණය කරන වර්ගඵලයන්ය. අයිස් වැස්මක් වර්ග කිලෝමීටර 50,000කට වඩා කුඩා වන අතර අයිස් තලාවන් විශාල ප්‍රදේශයක් පුරා පැතිර පවතී. අයිස්තලා හා අයිස් වැස්මන් තවත් වර්ගීකරණය කල හැකිය.
අයිස් ඩෝම් (Ice dome)
thumb
අයිස් ස්ට්‍රීම් (Ice Stream)
thumb
මුහුදකට හෝ සමුද්‍රයකට නිරන්තරයෙන් අයිස් ඇලක් ලෙස ගලායන විට මෙසේ හඳුන්වයි. මේවා පෝෂණය වන්නේ අයිස්පර වලිනි. අයිස් හා ජලය එක්වන කෙලවරදී අයිස් නැවත ඇතිවේ. අයිස් කුට්ටි කැඩීමද සිදුවේ. මේවායේ කෙළවරවල් සෙමින් චලනය වන අයිස් සමඟ බැදී පවතී.
බලපෑම් ඇති කරන (Constrained)
මේවා ග්ලැසියර වලින් නිර්මිත භූ ලක්ෂණයන්ය.
අයිස් යාය (Ice Field)
මේවා විශාල භූමිභාගයන් වසා පවතී. විශේෂයෙන්ම කඳු භූමි භාගයන් මත පවතී. යටින් පවතින භූමි ලක්ෂණයන් මේවා මත බලපෑම් පාලනය කරයි. උදාහරණයක් ලෙස කොලොම්බියා අයිස් යාය, කැනඩා, ආර්ජන්ටිනා අයිස් යායන් දැක්විය හැකිය.
අවුට්ලෙට් ග්ලැසියර (Outlet Glaciers)
අයිස් තලාවන්ගෙන් ගලායන දිය ඇළවල්ය‍. නමුත් මේවා නිරාවරණය වූ පිහිටි ගලේ බලපෑමට යටත්වේ.
නිම්න ග්ලැසියර (Vally glaciers)
මේවා යටින් පිහිටි භූ ලක්ෂණ වල බලපෑමට යටත් අයිස් යායන්ට ජලාපවහනය කරන්නන්ය. බෑවුම් සහ අයිස් රහිත නිරාවරණය වූ පිහිටි ගල වටා මෙම නිම්න ග්ලැසියර පවතී.
පිටිය ග්ලැසියර
වොෂින්ටන්හි North Cascades ග්ලැසියරය උදාහරණයකි. කඳුවල ශේලාකාර හැඩති ප්‍රදේශ වල ඇති වේ. මෙහි ගිම්හාන මාස වලදී හිම දියවී ග්ලැසියර අයිස් බවට පත්වේ.
ප්‍රවර්ගය:ග්ලැසියර විද්‍යාව
එකෝඩියන්
වර්ගීකරණය
ෆ්‍රී - රීඩ් භාණ්ඩයකි.
වාදන පරාසය
වාද්‍ය භාණ්ඩයේ ස්වර වින්‍යාසයට අනුව වේ.
සමාන වෙනත් වාද්‍ය භාණ්ඩ
·	බැන්ඩොනියන්
·	කොන්ස්ර්ටිනා
·	ෆ්ලුටිනා
·	රීඩ් ඕගන්
·	ට්‍රිකිටික්සා
සංගීතඥයින්
·	ඇකෝඩියන් වාදකයින්ගේ ලේඛණය
·	ප්‍රසිද්ධ ඇකෝඩියන් වාදකයින්
ඇකෝඩියන් වාද්‍ය භාණ්ඩය යනු වායු මල්ලක් මිරීකීමෙන් හා දිග හැරීමෙන් ක්‍රියාත්මක වන උපකරණයකි. එහි ඇති යතුරු හෝ බොත්තම් එබීමෙන් වායුව නිකුත් වීමට සලස්වා තත් කම්පනය කිරීමෙන් නාදය නිපදවනු ලැබේ. මෙම භාණ්ඩ ලෝකයේ පුරා ව්‍යාප්ත වී ඇති සංගීත භාණ්ඩයකි. විශේෂයෙන් කොලොම්බියාව, උතුරු ඇමෙරිකාව, බ්‍රසීලය හා ප්‍රංශය යන රටවල ජනප්‍රියව පවති. ප්‍රංශයේ මෙම භාණ්ඩයට ඇති ජනප්‍රියතාවය හේතු කොට ගෙන එහි නාදයට එම රටේ අනන්‍යතාවයක් තිබේ.
බටනලාව
right|thumb|320px|බටනලා බටනලාව යනු “Woodwind” ( ලී නලා ) පවුලට අයත් සංගීත භාණ්ඩයකි. මෙය “Woodwind” පවුලට අයත් උපකරණ මෙන් නොව ඉපියෙක් රහිත උපකරණයක් වන අතර දාරයකට එරෙහිව ගමන්කරන වායුදහරාවක් භාවිතයෙන් ශබ්දය උපදවයි.
බටනලා වාදනය සිදු කරන සංගීතඥයෙකු බටනලා වාදකයෙකු (ඉංග්රීඑසි බසින් Flute player, flautist, fluter) ලෙස හැඳින්වේ.
ලංකා දිවයින
නම
වර්තමානයේදී ලංකා දූපත සම්පූර්ණයෙන්ම ශ්‍රී ලංකාවට අයත් බැවින්ද ශ්‍රී ලංකාවට අයත් ගොඩබිමින් විශාල ප්‍රමාණයක් ලංකා දූපත බැවින්ද ලංකා දූපත හැඳන්වීමේදී ශ්‍රී ලංකා යන පදය යොදාගනු බොහෝවිද දක්නට ලැබේ. අතිතයේ  "තැප්රෝබේන්"  නමින්ද,  යටති විජිතසමයේ "සිලොන්" නමින්ද ශ්‍රී ලංකාව හදුන්වා ඇත.
භූ‍ගෝලීය පිහිටීම
ඉන්දියන් සාගරයේ,ඉන්දියාවට ගිණිකොණින් ඉන්දියානු මුහුදු මාර්ගය ආසන්නයේ පිහිටා ඇති වැදගත් කේන්ද්‍රස්ථානයකි෴
දේශගුණය
ශ්‍රී ලංකාව උෂ්ණ කලාපීය දේශගුණයක් පවතින දූපතකි. උතුරු අක්ශාංෂ 5 ත් 10 ත් අතර පිහිටීම තරමක් උණුසුම් දේශගුණයක් දායාද කර වීමට හේතුවයි. අඩුම උෂ්ණත්වය පවතින්නේ මධ්‍යම කඳුකරයේ නුවරඑළිය දිස්ත්‍රික්කයේය. ඒ සෙල්සියස් අංශක 16 පමණ අගයකි.(මෙහි සීත සෘතු‍වේ දී දින ගණන් මීදුම පවතී) ඊසාන දිග වෙරළේ පිහිටි ත්‍රිකුණාමල නගරයේ උෂ්ණත්වය සෙල්සියස් අංශක 32 වේ( මෙහි උෂ්ණත්වය සෙල්සියස් අංශක 38 ක් දක්වා ඉහළ නගී). වාර්ෂිකව ශ්‍රී ලංකාවේ දිවා කාලයේ උෂ්ණත්වය සාමාන්‍යයෙන් සෙල්සියස් අංශක 28 සිට සෙල්සියස් අංශක 30 දක්වා ද, රාත්‍රී කාලයේ උෂ්ණත්වය සෙල්සියස් අංශක 4 සිට 7 දක්වා වෙනස් වේ. සීතල අධික මාසය වන්නේ ජනවාරි මාසයයි. විශේෂයෙන් කඳුකරයේ සිටින මිනිසුන්ට මේ කාලයේ දී සිරුරේ උණුසුම රදවා ගන්නා කබා හා ‍ස්වෙටර් ඇඳීම ට සිදු වේ. මෝසම් වැසි ආරම්භ වීමට පෙර ශ්‍රීෂ්මසෘතුවේ උෂ්ණාධිකම කාලය මැයි මාසයයි.
ඉන්දියන් සාගරයෙන් හා බෙංගාල බොක්කෙන් හමා එන මෝසම් සුළං අනුව ශ්‍රී ලංකාවට වර්ෂාපතනය ලැබෙන කාල වකවානු 4 කි. පළමුවැන්න මැයි මැද සිට ඔක්තෝබර් දක්වා ඉන්දියන් සාග‍රයේ ජල වාෂ්පද රැගෙන හමා එන නිරිත දිග මෝසම් වර්ෂාවයි. මෙම සුළං මධ්‍යම කඳුකරයේ බෑවුම්වල ගැටී එම කඳු බැවූම් වලට ද, දිව‍යිනේ නිරිත දිග ප්‍රදේශවලට ද මහා වැසි ලබා දෙයි. නිරිත දිග මෝසම් සුළං හමන සමහර බෑවුම් ප්‍රදේශවලට මසකට මි.මි 2500 වර්ෂාපතනයක් ලැබෙන නමුත් සුළං මුවා වේ පිහිටි නැගෙනහිර හා ඊසාන දිග ප්‍රදේශවලට අඩුවෙන් වැසි පතිත වේ. අන්තර් මෝසම් කාලයේ දී එනම් ඔක්තෝබර් හා නොවැම්බර් මාසවලදී ශ්‍රී ලංකාවට වර්ෂාව ලබා දෙන දෙවැනි කාල වකවානුවයි. මේ කාලයේ දී කලින් කලට ඇතිවන සුළි කුණාටු ඇතිවීමට ද ඉඩකඩ තිබේ. එමෙන්ම උෂ්ණ කලාපීය වාසුළි නිසා අහස වළාකුලින් බරවෙයි. අන්තර් මෝසම් වර්ෂාවෙන් නිරිතට, ඊසානට සහ දිව‍යිනේ නැගෙනහිරට වැසි ඇද හැළේ. තුන්වැනි කාල වකවානුව නම් දෙසැම්බර් සිට මාර්තු දක්වා බෙංගාල බොක්කේ සිට ජල වාෂ්පද රැගෙන ඊසාන දිගින් ‍මෝසම් සුළං හමා එන ඊසාන දිග මෝසමයි. මේ මාසවලදී ඊසාන දිග කඳු බෑවුම් වලට මි.මි. 2500 වර්ෂාපතනයක් ලැබේ. ගං වතුර ඇති වේ. මාර්තු සිට මැයි දක්වා තවත් අන්තර් මෝසම් කාලයක් ක්‍රියාත්මක වෙයි. නිරතුරු අඩුවැඩි වෙමින් වෙනස්වන සුළඟ සමඟ ගිගිරුම් සහිත වැසි ඇතිවේ.
නිරිත දිග හා කඳුකර ප්‍රදේශවල තෙතමනය අධිකවන අතර සෘතුවෙන් සෘතුව වෙනස් වෙමින් වුවද පැතිර ගිය වර්ෂාපතනයක් ඇද හැළේ. නිරිත දිග මොසම් සුළං පවතින ජුනි මාසයේ කොළඹ දිස්ත්‍රික්කයේ වයුගෝලීය තෙතමනය 90% දක්වා ඉහළ නගින අතර  එම ප්‍රදේශයේ වාර්ෂික වායුගෝලීය තෙතමනය 70%  පමණ වේ. අන්තර් මෝසම් සුළං හමන මාර්තු මාසයේදී අනුරාධපුර ප්‍රදේශයේ (දිවා කාලයේ) වායුගෝලීය තෙතමනය 60% පමණ වේ. එම අගය නොවැම්බර් ‍හා දෙසැම්බර් වැසි කාලපරිච්ඡෙදවලදී 79% දක්වා ඉහළ නගී. කඳුකරයට අයත් මහනුවර ප්‍රදේශයේ දහවල් කාලයේද පවතින තෙතමනය සාමාන්‍යයෙන් 70% ත් 79% ත් අතර අගයක් ගනී.
භූගෝලය පරිණාමය
දිවයිනේ සමස්ත භූ තලයෙන් 85% ටත් වඩා අයත්ව ඇත්තේ ප්‍රාග් කේම්බ්‍රියානු ස්ථරයටයි. එයින් සමහරක් අවුරුදු බිලියන ගණනක් අතීතයට අයත් වේ. මෙම විපරිත ගල් පෘෂ්ඨ තලය සාදන ලද්දේ කඳු නිර්මාණය වන ක්‍රියාවලි පවතින අතරතුර දැඩි රශ්මියට සහ පීඩනයකට විකාශනය වූ පැරණි රොන්මඩ ලක් වීමෙනි. භූ තැටි චලන පිළිබඳව වූ න්‍යායෙන් පැහැදිළි කරනුයේ මෙම ගල් සහ මෙයට සම්බන්ධිත ගල් බොහෝමයක් සෑදී ඇත්තේ දකුණු ඉන්දියාවේ ඇති භූ ස්කන්ධයක් වන ගොඩ්වානාලන්තයේ ආරම්භය අවුරුදු මිලියන් 200 කට පෙර සිදුවිය. පෘථිවි ප්‍රවාරණයේ දකුණු අර්ධ ගෝලයේ භූමි බෙදී වෙන්වී යාමට පටන් ගත් අතර ශ්‍රී ලංකාව හා ඉන්දියාව භූ තැටියක ආධාරයෙන් ඊසාන දිගට ඇඳී යන ලදී. අවුරුදු මිලියන 45 කට පමණ පෙර ඉන්දියානු ඵූ තැටිය ආසියානු භූ ස්කන්ධය සමඟ ඝට්ටණය වීමේ ඉන්දියාවේ උතුරු ප්‍රදේශයේ පවතින හිමාලයානු කඳු වැටිය දිසු වීමට පටන් ගත් අතර එහි වැඩීම වර්තමානයේදීද සෙ‍ෙමන් සිදුවේ. ශ්‍රී ලංකාව භූමිකම්පා කිහිපයකට හෝ ප්‍රධාන ගිණි කඳු අවස්ථා කිහිපයකට ලක්විය හැක්කේ ශ්‍රී ලංකාව මෙම භූ තැටියේ මැදට ගමන් කරන නිසාය.
පුරාණ කඳුවලින් වටවූ සීමිත විපරිත ස්ථර මෙම දූපතෙහි අන්තර්ගත වේ. ගංඟා තැන්නවල් වල ඇති නිධි ද ජුරාසික් යුගයේ රොන්මඩ කොටස් දෙකක් පමණද පුත්තලම් දිස්ත්‍රික්කයේ පවතින අතර වඩාත් පුළුල් කලාපයක් වන මයෝසින හුණුගල් ඊසාන දිග වෙරළේ පවතී.ඊසාන දිග වෙරළ ගිණිකොණ දිග ඉන්දියාවේ ගැඹුරු කාවේරි ද්‍රෝණියේම කොටසකි. ගොඩ්වානාලන්තයේ කැඩී යාමේ සිට ශ්‍රී ලංකාවේ සහ ඉන්දියාවේ උස් කඳුවල සිට ගංඟා රොන්මඩ එකතු කරමින් ගලා බසී.
භූ ලක්ෂණ
කාලයක් තිස්සේ පුළුල්ව සිදුවන විභේදන හා පාංශු ඛාදනය හේතුවෙන් දිවයින විවිධ භූ ලක්ෂණ විශාල ප්‍රමාණයක් දක්නට ලැබේ. ශ්‍රී ලංකාව දර්ශනීය ස්ථානයක් බවට පත් කිරීමට මෙය හේතුවී ඇත. උස මට්ටම අනුව ශ්‍රී ලංකාවේ භූ විෂමතා කලාප 3 ක් දක්නට ලැබේ. මධ්‍යම කඳුකරය, අභ්‍යන්තර තැනිතලාව හා වෙරළබඩ තීරුව යනු ඒවායි.
ශ්‍රී ලංකාවේ දකුණු මධ්‍යම කොටස හෙවත් විෂම මධ්‍යම කඳුකරය රට මැද පිහිටා ඇත. මෙහි මධ්‍ය වන්නේ උතුරේ සිට දකුණට 65 Km පමණ ප්‍රදේශයකට විහිදෙන උස් සානුවයි. මෙම ප්‍රදේශයේ ශ්‍රී ලංකාවේ උසම කඳු පිහිටා තිබේ. (උසම කන්ද වන්නේ 2524 m පමණ උස පිදුරුතලාගල කන්දයි) සානුවේ දකුණු අන්තයේ සමනල කන්දද 2543 m, බටහිරින් දිවෙන කඳු පන්තියක් හා නමුනුකුල (25036 m) දෙසට නැගෙනහිරින් දිවෙන ලෙස කඳු පන්ති පිහිටා ඇත. උස් හෙල් වල බෑවුම් වල උසින් අඩු සානු 2 ක් පිහිටා ඇත. බටහිරින් පිහිටා ඇති ‍හෝර්ටන් සානුව දළ බැවුම් සහිත හෙල් රාශියකින් සමන්විත වේ. එම සානුව උතුර දෙසට බෑවුම්ව පිහිටා ඇත. ඌව ද්‍රෝණිය තණකොළ සහිත කඳුවැටි හා ගැඹුරු නිම්න හා දුර්ග මාර්ග වලින් යුක්තය. පළල් නිම්න මඟින් ප්‍රධාන කඳු හා සානු වලින් වෙන්ම උතුරින් නකල්ස් කඳු වැටිය පිහිටා ඇත. එහි තද බෑවුම සහිත මොහොර, දුර්ග මාර්ග හා 1800 m ට වඩා උස් කඳු මුදුන් දක්නට ලැබේ. සමනල කන්දට දකුණින් වන්නට පිහිටි රක්වාන කන්දේ සමාන්තර කඳු වැටි කිහිපයක් දක්නට ලැබේ. එහි සමහරක් කඳු මුදුන් 1400 m ට වඩා උසින් යුක්ත වේ. වෙරළබඩ තැන්නට ලඟා විමට පෙර මුහුදු මට්ටමේ සිට 400 m හා 500 m උසින් පිහිටි කඳුකරයේ මොහොර හා වාසාවකාශ ගණනාවක් හමුවේ.
දිවයිනේ පෘෂ්ඨය වැඩි වශයෙන් තැනී ඇත්තේ මුහුදු මට්ටමේ සිට 30 m ත් 200 m ත් අතර උසින් පිහිටි තැනිතලා වලිනි. නිරිත දිග කඳු වැටි හා නිම්න ක්‍රමයෙන් උසින් වැඩි වී මධ්‍යම කඳුකරය හා සම්බන්ධ වීම නිසා තැනිතලාව කැඩුණු ස්වභාවයක් ගනී. මෙම ප්‍රදේශයේ සිදුවන පාංශු ඛාදනය නිසා කඳු වැටි ක්ෂය වන අතර එම සාරවත් පස කෘෂිකාර්මික ප්‍රයෝජනය සඳහා පහත් බිමවල තැන්පත් වේ. ගිනිකොණ දිග සමතලා ප්‍රදේශයේ බිම රතු ලැටරික් පස් වලින් සමන්විත වේ.එමෙන්ම ශේෂ කඳු තැනිත් තැන දක්නට ලැබේ. ගිනිකොණ දිග ප්‍රදේශයේ තැනිතලාවේ සිට මධ්‍යම කඳුකර දක්වා වු භූමියේ ස්වභාවය ක්ෂණිකව සංක්‍රණය වීම නිසා මෙම ප්‍රදේශයේදි කඳු වැටි තාප්පයක් මෙන් විහිදි තිබේ. නැගෙනහිර හා උතුරේදී තැනිතලාව සමතලාව වන අතර මධ්‍යම කඳුකරයේ සිට දිවෙන පටු දිග කලු ගලින් සැදි කඳු වලින් යුක්තය.මුහුදු මට්ටමේ සිට මී. 30 දක්වා උසට විහිදෙන වෙරළ බඩ තැනිතලාව වටා වෙරළ තීරයක් පවතියි. එම ප්‍රදේශයේ වැඩි කොටසක් දර්ශනීය වෙරළ තීරයන්ගෙන් යුක්තයි.
ශ්‍රී ලංකාවේ විවිධ පාරිසරික කලාප
ශ්‍රී ලාංකිකයන්ගේ ජීවන ක්‍රම තිරණය වන්නේ, ශ්‍රී ලංකාවට ලැබෙන්නනා වු වර්ෂාපතනය මතයි. කඳුකරයත්, නිරිත දිග කලාපයත් "තෙත් කලාප" (Wet Zones) ලෙස හඳුන්වන අතර එම කලාපයට සාමාන්‍යයෙන් වසරකට 250 cm වැඩි වර්ෂාපතනයක් ලැබේ. ගිණිකොණ, නැගෙනහිර හා උතුර යන ප්‍රදේශ අයත් වියළි කලාපයට (Dry Zones) වසරකට 1200 mm - 1900 mm අතර වර්ෂාපතනයක් ලැබේ. අනෙකුත් මාස තුළදී ඉතා අඩු වර්ෂාපතනයක් දැකිය හැකිය. ශුෂ්ක කලාප (arid Zones) වන ඊසාන දිග හා ගිණිකොණ දිග කලාපවලට ලැබෙන්නේ වසරකට 600m-1200 mm වර්ෂපාතනයකි.
දේශපාලනය
වර්තමානයේ සමස්ත දිවයින ශ්‍රී ලංකාවට අයත්ය. දිවයිනේ කොටසක දෙමළ ඊළම නමින් වෙනම රාජ්‍යයක් පිහිටුවීම සඳහා බෙදුම්වාදී මතධාරීන් කල උත්සාහ පරාජය කර ත්‍රිවිධ හමුදාව විසින් 2009.05.19 දින රට එක් සේසත් කරන ලදී.
මූලාශ
[./Https://maps.google.com/ Https://maps.google.com/] ප්‍රවර්ගය:භූගෝල විද්‍යාව ප්‍රවර්ගය:ශ්‍රී ලංකාව ප්‍රවර්ගය:දූපත් - ශ්‍රී ලංකා ප්‍රවර්ගය:ලංකා දිවයින
මාර්ටීන් විස්කර්රා
මාර්ටීන් ඇල්බෙර්ටෝ විස්කර්රා කොර්නේහෝ (උපත 22 මාර්තු 1963) යනු, පෙරූවියානු ඉංජිනේරුවරයෙක් සහ දේශපාලනඥයෙක් වන අතර වර්තමානයෙහි  පෙරූ රාජ්‍යයෙහි ජනාධිපතිවරයා වෙයි.
ආශ්‍රිත
ප්‍රවර්ගය:දිවි ගෙවන්නෝ ප්‍රවර්ගය:පෙරූ රාජ්‍යයෙහි ජනාධිපතිවරු ප්‍රවර්ගය:පෙරූ රාජ්‍යයෙහි උප ජනාධිපතිවරු ප්‍රවර්ගය:ප්‍රවාහන සහ සන්නිවේදනය පිළිබඳ පෙරූවියානු අමාත්‍යවරු ප්‍රවර්ගය:පෙරූවියානු රෝමානු කතෝලිකයෝ ප්‍රවර්ගය:කැනඩාව වෙත පෙරූ රාජ්‍යයෙහි තානාපතිවරු ප්‍රවර්ගය:පෙරූ රාජ්‍යයෙහි රජයේ ඇමතිවරු ප්‍රවර්ගය:පෙරූවියානු ඉංජිනේරුවරු ප්‍රවර්ගය:ප්‍රවාහන අමාත්‍යවරු ප්‍රවර්ගය:සන්නිවේදන අමාත්‍යවරු
කාමාඛ්‍යා
ප්‍රවර්ගය:හින්දු දෙවඟනෝ කාමාඛ්‍යා (සංස්කෘත: कामाख्या)) යනු ඇසෑම්හි කාමරූපා හි පරිණාමය වූ වැදගත් හින්දු තාන්ත්‍රික දෙවඟනක් සේම විශ්වයේ සර්වබලධාරි දෙවඟන වන ආදි පරාශක්තියේ ස්වරූපයකි. ඇය සිද්ධ කුබ්ජිකා ලෙස නමස්කාර කරන අතර කාලි සහ මහා ත්‍රිපුර සුන්දරී ස්වරූප හා සම්බන්ධ වේ. ඇය 10/11 1565 CE ප්‍රතිසංස්කරණ කරන ලද කාමාඛ්‍යා දේවස්ථානයේ වාසය කරන අතර ස්වරූපයක් රහිත යෝනියක් හැඩති පර්වතයක් ඔස්සේ ඇය වන්දනාමාන කර ඇත. එය ශක්ති පීඨ 51න් එක් විශේෂ පීඨයකි.
පුරාණෝක්තිගත
මෙම ස්ථානයේ 'ශක්ති' නමස්කාරයේ මූලාරම්භය ශිව දෙවියන්ගේ භාර්යාව සහ පුරාණයේ දක්‍ෂ රජුගේ දියණිය වූ සතීගේ පුරාවෘත්තය හා සම්බන්ධ වේ. තම දියණියගේ ස්වාමිපුරුෂයා පිළිබඳව දක්ෂ නොසතුටට පත් වූ අතර, ඔහු සියලු දෙවිවරුන් සඳහා මහා යාඥාවක් පැවැත්වූවේ ය. නමුත් ශිව හෝ සතීට ඒ සඳහා ආරාධනා නොකළේය. කෙසේ නමුත් සතී දේවිය යාගයට පැමිණි අතර එහිදි දක්ෂ ශිව දෙවියන් හට නිග්‍රහා කළේය. සතී දේවියට තම ස්වාමිපුරුෂයාට අපහාස කිරීම දරාගත නොහැකි වූ අතර, ඇය ගාගයේ අග්නියට පැන තම ශරීරයෙන් ඉවත් විය. ඇය සර්වබලධාරී මතෘ දේවියගේ ස්වරූපයක් හෙයින් නැවත පාර්වතී ස්වරූපයෙන් ප්‍රකට වුවාය. මේ අතර, ශිව දෙවියන් තම බිරිඳ අහිමි වීම නිසා ශෝකයෙන් හා කෝපයෙන් විය. ඔහු තම බිරිඳගේ සිරුර රැගෙන තාණ්ඩව (විශ්වීය විනාශයේ නර්ථනය) නර්ථනයේ යෙදෙන විය. මෙයින් බියට පත් වූ දේවතාවුන් විෂ්ණු හට පැමිණිලි කළ අතර එතුමා තම චක්‍රයෙන් සතී ගේ සිරුර විනාශ කළේය. නම් එක හා සමාන වුවද සති යාගය හෙවත් ස්වාමිය මිය ගිය ඔහුගේ බිරිඳ චිතකයට පැනීම යන චාරිත්‍රයට හේතුව මෙය බව විද්වතුන් සාමාන්‍යන් නොපිළිගනී.
විවිධ පුරාණයන් සහ සම්ප්‍රදායන්ට අනුව, ඉන්දියානු උපමහාද්වීපය පුරා විසිරී ඇති සතීගේ සිරුරේ කොටස් 51 ක් ඇත. මෙම ස්ථාන ශක්ති පීඨ ලෙසින් හඳුන්වනු ලබයි. සතිගේ යෝනිය පතිත උනේ කාමරූප ප්‍රදේශයට යි. එම ස්ථානයේ කාමාඛ්‍යා දේවස්ථානය ඉදිකර ඇති බව පැවසේ.
සතී දේවීයගේ යෝනිය නීලචල පර්වතයට පතිත වී ඇති බව බැතිමතුන්ගේ විශ්වාසය යි. තවද එම යෝනිය (ගර්භාෂය) කාමාඛ්‍යා දේවිය නම් වූ ස්ත්‍රියකගේ ස්වරූපය ගත්තාය. යෝනි (ගර්භාෂය) යනු දරුවා මාස 9 ක් ඇති දැඩි කරන ස්ථානය වන අතර මෙයින් දරුවා මෙලොවට පැමිණේ. තවද එය ලෝකයේ උපතාට හේතුව බව විශ්වාස කෙරේ. කාමාඛ්‍යා දේවියගේ ස්වරූපයෙන් සිටින විශ්ව මාතා සතී දේවියගේ යෝනිය (ගර්භාෂය) වන්දනා කිරීමට බැතිමතුන් මෙහි පැමිණෙන අතර එම සතී දේවියගේ ගර්භාෂය ලෝකය මැවීමට හා ඇති කිරීමට හේතුව ලෙස වන්දනා කරති. මිනිස් මවකගේ යෝනියෙන් (ගර්භයෙන්) දරුවකු මතු වන්නා සේම, කාමාඛ්‍යා දේවියගේ ස්වරූපය ගත් මාතෘ දේවියගේ යෝනියෙන් (ගර්භයෙන්) ලෝකය හටගෙන ඇත.
අනන්‍යතාව
කාමාඛ්‍යා දේවිය කාලිකා පුරාණයේ තාන්ත්‍රික නමස්කාරයේ වැදගත්ම දේවතාවිය ලෙස සඳහන් කර ඇති අතර, ඇගේ මනෝභාවය අනුව විවිධ ස්වරූප ගන්නා "මායාවේ මහා දේවිය" ලෙස සඳහන් වේ. බැතිමතුන් ඇයට කාමේශ්වරී ලෙසින් ආමන්ත්‍රණය කරන අතර ඇයව මහා ත්‍රිපුර සුන්දරී දේවියගේ ස්වරූපයක් ලෙසින්ද සළකයි. කාලිකා පුරාණයේ ඇයව කාලි දේවිය ලෙසින්ඩ හඳුන්වනු ලබයි. යෝගිනී තන්ත්‍රය තුළ ඇයව බ්‍රහ්මන් ලෙසයි.
ප්‍රතිමාශිල්පය
කාමාඛ්‍යා, අවුරුදු 16ක් වයසැති, අත් දොළහක් සහ විවිධ වර්ණ හිස් හයක් ඇති, සර්වබලධාරී, සර්වඥ සහ සර්වව්‍යාපී දෙවඟනක් ලෙස නිරූපණය කෙරේ. ඇය සශ්‍රීක ආභරණ සහ වද වැනි රතු මල් පැළඳ සිටී.
ඇය පද්මයක්, ත්‍රිශූලයක්, අසිපතක්, සීනුවක්, චක්‍රයක්, දුන්නක්, ඊතල, සෙංකෝලයක් හෝ ගදාවක්, අංකුසයක් සහ පලිහක් දරාගෙන සිටි. ඇය සිංහයා මත වැතිර සිටින ශිවගේ නාභියෙන් පැන නැගුණු පද්මයක් මත වැඩ සිටි. ඇයගේ දෙපස පද්මයන් මත බ්‍රහ්මා සහ විෂ්ණු ද වැඩ සිටි.
ට්‍රාන්ස්-සයිබීරියන් දුම්රිය මාර්ගය
ට්‍රාන්ස් සයිබීරියන් දුම්රිය මාර්ගය එසේත් නැත්නම් ට්‍රාන්ස්‌ සයිබිරියානු දුම්රිය මාර්ගය (TSR, Транссибирская магистраль) යනු මොස්කව් සහ රුසියානු ඈත නැගෙනහිර සම්බන්ධ කෙරෙන දුම්රිය මාර්ගය යි. සැතපුම් 5772 (9289km) දිගකින් යුතු මෙය ලොව දිගම දුම්රිය මාර්ගය යි. මාර්ගයේ අවසාන නැවතුම වන්නේ රුසියාවේ නැගෙනහිර කෙළවරෙහි පිහිටි ව්ලැඩිවොස්ටොක් නගරය යි. මෙම දුම්රිය මාර්ගයට මොන්ගෝලියානු, චීන සහ උතුරු කොරියානු දුම්රිය මාර්ග ශාඛා ද සම්බන්ධ වෙයි.
මූලාශ්‍ර
ප්‍රවර්ගය:රුසියාව
නර්තනය හා ලාලනත්වය
බොහෝ කාලයක් මුළුල්ලේ නර්තනය යන්න තම සහකරුවන් සොයා ගැනීමේ මාර්ගයක් ව පැවතිණ. ඉසඩෝරා ඩන්කන් නර්තනය යනු පරම විමුක්තිගත සිරුරේ උපරිම බුද්ධිය යැයි කියා සිටියා ය. නූතන පරීක්ෂණ මගින් නර්තනය හරහා හුවමාරු සන්නිවේදනයේ ප‍්‍රමාණය පිළිබඳ අදහසක් ලැබී ඇත. නේචර් සඟරාවේ පලවූ නර්තනය බොහෝ තරුණ පිරිමින් ගේ සමමිතිය හෙලි කරයි ලිපියට අනුව ජැමෙයිකානු නර්තනයක් එය රඟන්නා ගේ ලිංගික තේරීම් පිළිබඳ සාධක ඉදිරිපත් කරන අතර ඔහු පිළිබඳ වැදගත් තොරතුරු සන්නිවේදනය කරයි. රට්ගර්ස් හි මහාචාර්ය ලී ක්‍රොන්ක් ට අනුව වඩාත් සමමිතික පුරුෂයන් වඩාත් හොඳ නර්තනයක් ඉදිරිපත් කරන අතර එය කාන්තාවන් ගේ විමසුමට ලක් වෙයි. සමමිතිය ස්ථාවරත්වය වර්ධනය නිරූපණය කරන බැවින් එය නීරෝගි භාවයේ ඉතා වැදගත් මිම්මක් වේ. ස්වීඩන අධ්‍යයනයකට අනුව බුද්ධි පරීක්ෂණ වලදී වැඩි ලකුනු ලබන්නෝ ද රිද්මය තබාගැනීමේ සමත්කම් දක්වති. මෙය වාදනය වන සංගීතයකට කරන නර්තනය එම ශිල්පියාගේ බුද්ධිය විදහා පෑමක් බව පෙන්නුම් කරයි.
References
http://en.wikipedia.org/wiki/Dance_and_health#Dance_and_courtship
බටහිර ඉන්දීය කොදෙව් ක්‍රිකට් කණ්ඩායමේ පකිස්ථාන සංචාරය 2018
බටහිර ඉන්දීය කොදෙව් ක්‍රිකට් කණ්ඩායම 2018 අප්‍රේල් මාසයේදී පකිස්තානයේ සංචාරය කිරීමට නියමිතය. ඒ විස්සයි20 ජාත්‍යන්තර ක්‍රිකට් (වි20ජා) තරග තුනක් ක්‍රීඩා කිරීමටය. පකිස්තානය තරගමාලාව 3–0 ක් ලෙස ජයග්‍රහණය කළේය. පකිස්තානු ක්‍රිකට් පාලක මණ්ඩලය (පීසීබී) පකිස්තානයේදී ටෙස්ට් ක්‍රිකට් ක්‍රීඩා කරන රටක් සමග සම්පුර්ණ ජාත්‍යන්තර ක්‍රිකට් තරගමාලාවක් 2020 දී පැවැත්වීමට බලාපොරොත්තු වන්නේය.
මෙය පකිස්තානයේදී 2015 මැයි මාසයෙන් පසුව ටෙස්ට් ක්‍රිකට් ක්‍රීඩා කරන රටකට එරෙහිව පැවැත්වුණු පළමු ජාත්‍යන්තර ක්‍රිකට් තරගාවලියයි.
මීට පෙර මෙම තරගාවලිය පැවැත්වීමට නියමිතව තිබූයේ 2017 නොවැම්බර් මාසයේදීය. නමුත් නොවැම්බර් මාසයේදී ආරක්‍ෂක හේතුන් මත තරගාවලිය නොපැවැත්විණි. අවසන් වරට පකිස්තානයේදී ජාත්‍යන්තර ක්‍රිකට් තරගයක් පැවැත්වුයේ 2009 පෙබරවාරි මාසයේදීය. ඒ ශ්‍රී ලංකාවට එරෙහිවය. පළමු වරට ජේසන් මොහමඩ් බටහිර ඉන්දීය කොදෙව් නායකත්වයට පත්විය. ඒ කාලෝස් බ්‍රැත්වේට් ආරක්‍ෂක හේතුන් මත පකිස්තාන සංචාරයට එක් නොවූ නිසාය. එමෙන්ම ජේසන් හෝල්ඩර්, ක්‍රිස් ගේල් සහ දේවේන්ද්‍ර බිෂූ යන ක්‍රීඩකයන්ද එම හේතුව නිසා තරගාවලියට එක්නොවීය.
ශ්‍රී සද්ධර්මගුප්ත පිරිවෙන් විහාරය
ශ්‍රී සද්ධර්මගුප්ත පිරිවෙන් විහාරය (Sri Saddharmagupta Piriven Vihara) යනු ශ්‍රී ලංකාවේ බස්නාහිර පළාතේ දොඹවෙළ පිහිටි පැරණි බෞද්ධ විහාරස්ථානයක් වේ. එය උඩුගම්පළ-දිවුලපිටිය ප්‍රධාන මාර්ගයෙහි, උඩුගම්පල වටරවුම මංසන්ධියේ සිට කිලෝමීටර .5ක් පමණ දුරින් පිහිටා තිබේ. ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී විහාරය රජය විසින් නම් කොට තිබෙයි.
විහාරය
විහාරය ස්තූපයකින්, ප්‍රථිමා ගෘහයකින්, බෝධී රුඛකින්, ඝණ්ඨාර කුළුණකින්, ධර්ම ශාලාවකින්, පුස්ථකාලයකින් සහ භික්ෂු ආවාසයකින් සමන්විත වේ. විහාරයේ වූ පැරණි පුස්තකාල ගොඩනැගිල්ල 2010 වර්ෂයේදී පුරාවිද්‍යා දෙපාර්තමේන්තුව විසින් සංරක්ෂණය කරවා තිබේ. ධර්ම ශාලාව විහාර පරිශ්‍රයෙහි මධ්‍යයට වන්නට ඉදිකොට තිබෙන අතර එහි මැදි වියන විසිතුරු මල් හා අනෙකුත් පැරණි සිතුවම් වලින් සරසා තිබේ.
මූලාශ්‍ර
ප්‍රවර්ගය:ගම්පහ දිස්ත්‍රික්කයේ බෞද්ධ සිද්ධස්ථාන ප්‍රවර්ගය:ගම්පහ දිස්ත්‍රික්කයේ පුරාවිද්‍යා ආරක්‍ෂිත ස්මාරක
ස්වස්ථතා භූගෝල විද්‍යාව
ස්වස්ථතා භූගෝල විද්‍යාව ලෙසින් අදහස් වන්නේ, සෞඛ්‍යය, ලෙඩරෝග හා සෞඛ්‍යය සම්පන්න අධ්‍යයනය කිරීම සඳහා භූගෝලීය විද්‍යාත්මක තොරතුරු, යථාදර්ශනයන් හා ක්‍රමවේදයන් යොදා ගැනීමයි. මෙය වෛද්‍ය භූගෝලීය විද්‍යාව ලෙසද හඳුන්වයි. එය පාදක වූයේ සෞඛ්‍යයේ ජීව - වෛද්‍යමය ආකෘතිය මත වන අතර තාර්කික යථානුභූතවාදි දර්ශනයද සැලකිල්ලට ගනී. සමාජ, නොඑසේනම් සාමාජීය - පාරසරික ආකෘතිය මඟින් ලෙඩරෝග සඳහා වඩාත් සංකල්ප ප්‍රවේශයක් යොදාගනු ලබයි. එමගින් පද්ධතියේ උපාංගවලට නොව සමස්ථ පුද්ගලයාටම ප්‍රතිකාර කිරීම පිළිබදව අවධාරණය කරනු ලබයි. මෙම ආකෘතිය යටතේ නව ලෙඩ රෝග (උදා. මානසික අසනීප තත්වයන්) සොයාගන්නා අතර අනෙකුත් ආකාර වල ‍ඖෂධ (ආදේශනාත්මක හෝ විකල්ප ඖෂධ) සාම්ප්‍රදායික ඖෂධ සමඟ සංයෝග කරනු ලබයි. මෙම විකල්ප ක්‍රමවේදාත්මක ප්‍රවේශයෙන් අදහස් කලේ, ව්‍යුහකරණය, ව්‍යුහවාදය (ස්කෘති වාදය), සමාජ අන්තර් ක්‍රියා වාදය, ස්ත්‍රී වාදය වැනි දර්ශනයන් සංගත කිරීම පිණිස වෛද්‍ය භූගෝල විද්‍යාව පුළුල් වූ බවයි. එමනිසා සෞඛ්‍ය භූගෝල විද්‍යා ක්ෂේත්‍රය උපත ලැබීය.
අධ්‍යයන ක්ෂේත්‍රයන්
සෞඛ්‍ය භූගෝලීය විද්‍යාව මඟින් ජනගහනයේ සෞඛ්‍ය, ප්‍රදේශයන් තුල ලෙඩ රෝගවල ව්‍යාප්කතිය, සෞඛ්‍ය සහ ලෙඩරෝග කෙරෙහි පාරිසරික බලපෑම් යනාදිය පිළිබද අවබෝධයක් ලබාදේ. එසේම සෞඛ්‍ය පහසුකම් ලබාගත හැකි බව හා සෞඛ්‍ය සේවා සපයන්නන්ගේ ව්‍යාඵෘතික සමගද මෙය සම්බන්ධවේ. මෙම අධ්‍යයනය සලකනු ලබන්නේ මානුෂීය භූගෝල විද”්‍යාවේ උපනතියක් ලෙසයි. කෙසේ වුවත්, වසංගත අධ්‍යනය, දේශපාලන විදයාව වැනි අනෙකුත් ක්ෂේත්‍රයන් පිළිබදව අවබෝධයක් ද ඊට අවශ්‍යවේ. සෞඛ්‍ය සේවය පොදු භාණ්ඩයක් වුවුද, එය ශුද්ධ පොදු භාණ්ඩයක් නොවේ. වෙනත් වචන වලින් සදහන් කරන්නේ නම් එය සියළුම පුද්ගලයන්ට සමානව ලබාගත නොහැක. සෞඛ්‍ය සේවා වෙන් කිරීමෙන් භූ ගේලීය විද්‍යාවට මේ සම්බන්ධයෙන් කිරීමට බෙහෝදෑ පවතී. ජනගහනයේ ව්‍යාප්තියට අනුව පොදු සේවා සදහා වන ඉල්ලුම අඛණ්ඩව ව්‍යාප්තව පවති. නමුත් මෙම සේවාවන් සපයනු ලබන්නේ ඇතැම් ස්ථාන වල පමණි. එම නිසා ප්‍රත්‍යක්ශ වශයෙන් එම සේවා භාවිතා කිරීමේ ප්‍රායෝගික බව, ප්‍රවාහන පිරිවැය, ප්‍රවාහණ කාලය / වාරගණන ආදී වශයෙන් සෟඛ්‍ය සේවා සදහා වන ප්‍රවේශයේ අසාමානක්‍ය තාවයක් පවතී. සෞඛ්‍ය පහසුකම් වලට ප්‍රවිශ්ඨ වීමට / ලඟාවීමට බලපාන එකම ගුණාංගය වන්නේ භූ ගෝලීය හෝ ස්ථානීය සාධක (ආසන්න බව, ප්‍රවාහන කාලය) පමණක් නොවේ. භූගෝලීය සාධක හැරුණු විට මේසදහා බලපාන අනෙකුත් සාධක වන්නේ සමාජ, මූල්‍යමය හා ශ්‍රිතාත්මක සාධකයි. සෞඛ්‍ය සේවා වල සාමාජීය සුලභතාවය හෙවත් සමාජීය වශයෙන් ලඟාවිය හැකි බව රදා පවතිනුයේ ජාතිය (උදා - කළුජාතිකයන්ට හා සුදු ජාතිකයන්ට වෙන්වෙන් රෝහල්), වයස, ස්ත්‍රී පුරුෂ භාවය හා පුද්ලයන්ගේ අනෙකුත් සාමාජීය ගති ලක්ෂණ මතයි. රෝගියා හා වෛද්‍ය වරයා අතර සම්බන්ධතාවයද මෙහිදී වැදගත් වේ. ‍මූල්‍යමය සාධක රඳාපවතිනුයේ කිසියම් සෞඛ්‍ය පහසුකමක මිල මතයි. ශ්‍රිතාත්මක සාධක යනුවෙන් පිළිඹිබු වන්නේ සපයන සේවාවල ප්‍රමාණය සහ ව්‍යුහයයි. මෙය ලෝකයේ විවිධ රටින් රටට හා ප්‍රදේශයෙන් ප්‍රදේශයට වෙනස් වේ. විවෘතව ඇති වේලාව, පොරෝත්තු ලයිස්තූන් යනාදීන් සෞඛ්‍ය සේවා වලට ප්‍රවේශ වීම සදහා බලපානු ලබයි‍. තින පුද්ගලයන්ට හෝ ජනගහනයේ උපකණ්ඩායම් වලට සෞඛ්‍ය පහසුකම් වලට ප්‍රවේශ වීමේ හැකියාව තීරණය කිරීමේදී මේවා වැදගත් කාර්යය භාර්යයක් ඉටු කරයි. මෙවනක් ආකාරයේ ප්‍රවේශයක්, “සඵලදායි ප්‍රවේශයක්” ලෙස හදුන්වනු ලබයි.
සෞඛ්‍ය සේවා පහසුකම් වල පිහිටිම විශාල වශයෙන් රඳාපවතිනුයේ ක්‍රියාවේ යොදවනු ලබන සෞඛ්‍ය සේවා පද්ධතියේ ස්වභාවය මතයි. එමෙන්ම ඓතිහාසික සාධකද විශාල වශයෙන් බලපානු ලබයි. (රෝහල්, සැත්කම් ආදී පහසුකම් වල ඉහළ ආයෝජන පිරිවැය නිසා) රෝගීන්ව විශේෂඥයෙකුට යොමු කිරිමේ පද්ධති පැවතීම ආදී සංවිධානමය සාධක හරහා සුළු පරතරයක් ඉවත් කළ හැක. සැලසුම් කළ සෞඛ්‍ය සේවා පද්දතියක් තුළ අපි අපේක්ෂා කරනු ලබන්නේ ඉල්ලුමේ ව්‍යාප්තියට සරිලන ආකාරයට පහසුකම් වල ව්‍යාප්තිය සාධාරණව හා සමීපව පැවතිමයි. කෙටියෙන් සදහන් කරන්නේ නම්, වෙළෙඳ පොළ අබිමුඛ කරගත් පද්ධතියක් මගින් ස්ථානීය රටාවන් (ප්‍රදේශීය පිහිටීම්) මැනවිම් පිළිඹිබු කර ගත යුතුය. විභව ලඟාවීමේ පහසුව හෝ සැබෑ ලඟාවීමේ පහසුව මිනුම් කිරීමට අපේක්ෂා කරනු ලැබිය හැකිය. නමුත් ප්‍රවේශය සමග වැඩිවන උපයෝගිතා රටාවක් ඇති බව මතකතබාගත යුතුය. එනම්, ප්‍රවේශයේ පහසු පුද්ගලයන් එම සෞඛ්‍ය සේවා බොහෝ විට භාවිතා කරයි.
ප්‍රවර්ගය:වෛද්‍ය භූගෝලීය විද්‍යාව
කැටයම් කැපීම
ඇල්බ්‍රෙච් ඩූරර් විසින් කරන ලද ශාන්ත ජෙරම් 1514 කැටයම් කැපීම යනු සාමාන්‍යයෙන් දෘඪ තල මතුපිටක් මත කට්ට කැපීම තුලින් එය තුළට යම් නිර්මාණයක් කා වැද්දීමේ ශිල්ප ක්‍රමයයි. මෙහි ප්‍රතිඵලය රිදී, රත්‍රං, වානේ හෝ වීදුරු කැටයම් කළ විට අලංකෘත කරන ලද වස්තුවක් හෝ තඹ හෝ වෙනත් ලෝහයක් කැටයම් කළ විට රූප කඩදාසි මත මුද්‍රණය කිරීම සඳහා වූ ඉන්ටාලියෝ මුද්‍රක තහඩු ලබා දේ. කැටයම්කරණය කලාත්මක මුද්‍රණකරණයේ දී මෙන්ම ග්‍රන්ථ හා සඟරා සඳහා වානිජමය ප්‍රති නිෂ්පාදනයන් හා ප්‍රකාශනයේ දී ද කඩදාසි මත රූප නිර්මාණය කිරීමේ ඓතිහාසිකව වැදගත් ක්‍රමයක් විය. එය එහි වානිජමය යෙදුම්වල දී ඡායාරූපකරණය මඟින් ප්‍රතිස්ථාපනය වී ඇත. තවද එම තාක්ෂණය ඉගෙන ගැනීමේ අපහසුතා නිසා මුද්‍රණකරණයේ ද මෙය බහුලව භාවිතා නොවේ. ඒ වෙනුවට එය නිරේඛණය හා අනෙකුත් තාක්ෂණික ක්‍රමවලින් ප්‍රතිස්ථාපනය වී ඇත. කැටයම් කිරීම සඳහා නිරන්තරයෙන් යොදා ගන්නා වදන් වන්නේ තඹ තහඩු කැටයම්කරණය හා රේඛීය කැටයම්කරණයයි. මේ සියල්ල එකම දෙයක් අඟවන නමුත් විශේෂයෙන් අතීතයේ දී මුද්‍රණකරණ තාක්ෂණික ක්‍රම කිහිපයක් ආවරණය කිරීම සඳහා වෙන් වෙන් වශයෙන් යොදා ගන්නා ලදී. එමනිසා කැටයම් ලෙස හඳුන්වන ඒවා බොහොමයක් නිරේඛණය වැනි සම්පූර්ණයෙන්ම වෙනස් තාක්ෂණික ක්‍රම මඟින් නිපදවා ඇත.
කැටයම් කැපීමේ ක්‍රියාවලිය
thumb|කැටයම් කැපීමේ අත් මෙවලම් කිහිපයක එකතුවක්
කැටයම්කරුවන් යම්කිසි මතුපිටක් තුළට (වඩාත් සාම්ප්‍රාදායිකව තඹ තහඩුවක්) කැටයම් කැපීම සඳහා නියන ලෙස හඳුන්වන සවි ගන්වන ලද වානේ මෙවලමක් යොදා ගනී. මෙම කැටයම් වෙනස් හැඩවලින් සහ ප්‍රමාණවලින් විවිධ රේඛා වර්ග සමඟ පැමිණේ. නියනක් මඟින් ආවේණික හා හඳුනාගත හැකි රේඛා තත්වයක් නිර්මාණය කරයි. එය එහි ස්ථිර, ආවර්ත පෙනුමෙන් හා නිදහස් මුළුවලින් හඳුනාගත හැකි වේ. වක්‍ර ටින්ට් මෙවලමට යන්තමින් වක්‍ර වූ තුඩක් ඇත. ෆොලොරෙන්ටයින් ලයිනර පැතලි පතුලකින් යුත් මෙවලම් වන අතර ඒවා තුළට රේඛා කිහිපයක් කොටා ඇත. ඒවා විශාල ප්‍රදේශයක් මත පිරවුම් ආදිය සිදු කිරීමට යොදා ගනී. තල කැටයම් කටු අකුරු මත පිරවුම් කටයුතු කිරීමට මෙන්ම බොහෝමයක් සංගීත භාණ්ඩවල කැටයම් කටයුතු සඳහා ද යොදා ගනී. වක්‍රාකාර කැටයම් කටු දීප්තිමත් කැපුම් සෑදීම සඳහා රිදී මත යොදා ගන්නා අතරම (දීප්තිමත් කැපුම් කැටයම් කිරීම ලෙස ද හැඳින්වේ) නිකල් හා වානේ වැනි ලෝහ කැපීමට ද යොදා ගනී. නියන් සමචතුරස්‍රාකාර හෝ දික් කරන ලද දියමන්ති හැඩයෙන් යුක්ත වන අතර සෘජු රේඛා කැපීම සඳහා යොදා ගනී. මෙද්සොටින්ට් රොකර්ස්, තිත්කූරු හා පීර වැනි අනෙකුත් මෙවලම් වෙනත් වැයුම් ආචරණ සඳහා යොදා ගනී.
නූතන වානිජ කැටයම් කලාව
කැටයම්කරුවකුට සිය නිර්මාණයන්ට ඉතා ඉහල මට්ටමේ ක්‍ෂුද්‍ර විස්තරයන් පවා ඇතුලත් කළහැකිවීම හේතුවෙන් ඒවා පහසුවෙන් ව්‍යාජ ලෙස සකස්කිරීමේ හැකියාවක් නොමැත. මේ හේතුවෙන් මෙම ගුණාංගය නවීන බැංකු නොට්ටු විසින් යොදාගනු ලබයි. බැංකු නෝට්ටු පමණක් නොව ආරක්‍ෂාව සම්බන්ධයෙන් සැලකිලිමත්වීම අවශ්‍ය වන්නාවූ අනෙකුත් ලේඛණයන් වන චෙක්පත්, බැඳුම්කර ආදී පති‍්‍රකාවන් නිර්මාණය කිරීමේදීද කඩදාසියේ සියුම් කැටයම් ඇතුලත් කිරීම කරනු ලබයි. මෙම තඩදාසිවල කැටයම් කැපීම කෙතරම් සියුම් ලෙස සිදුකොට ඇතිද කිවහොත් සාමාන්‍ය මුද්‍රණකරුවකුට මෙම අතින් කපන ලද කැටයම් නැවත නිෂ්පාදනය කළ නොහැක. එමෙන්ම ඒවා ස්කෑන් කිරීම් වලටද හසු නොවේ. එක්සත් ජනපද කැටයම් හා මුද්‍රණ කාර්යාංශයේ මුදල් නෝට්ටුවක් හෝ එවැනි වැදගත් ලේඛණයක් සකස් කිරීමේදී එහි ඵලකය කැටයම් කිරීමට ශිල්පීන් එක් එයෙකුට වඩා වැඩි ගණනක් යොදාගනු ලබයි. මෙමඟින් මේ කැටයම් ප‍්‍රතිනිෂ්පාදනය කිරීම කිසිසේත්ම කළනොහැකි තරමේ එකක් බවට පත් කරනු ලබයි. බොහොමයක් පැරණි මුද්දරවලද කැටයම් ඇතුලත් වෙයි. නමුත් වර්තමානය වන විට මෙය රටවල් කිහිපයකට පමණක් සීමාවී ඇත. එසේත් නැතිනම් එවැන්නක් යොදාගනු ලබන්නේ විශිෂ්ඨ නිමාවක් සහිත නිර්මාණයක් ඉදිරිපත් කිරීමට හෝ මුද්දරයට යොදාගනු ලබන වර්ණ පරාසය සීමා සහිත එකක් වන විට පමණකි.
නූතන අතින් කැටයම් කැපීමේ කලාව ලෝහ නිර්මාණ ක්ෂේත‍්‍රය තුල ඉතිරිව ඇත්තේ සීමා සහිත අංශ කිහිපයක පමණකි. මෙහිදී ඉහලම කලාත්මක දක්‍ෂතාවන් යොදාගනු ලබන්නේ අවිආයුධ සහ අනෙකුත් ලෝහ ආයුධ, ආභරණ සහ සංගීත භාණ්ඩ නිෂ්පාදනයේදීය. වානිජ අවශ්‍යතාවන් සඳහා ඉන්ටැල්ජියෝ ඵලක නිෂ්පාදනය වැනි කාර්මික භාවිතාවන් සඳහා අතින් කැටයම් කැපීම වෙනුවට යන්ත‍්‍ර යොදාගනිමින් ඇලි කැපීම සිදුවෙයි.
නූතන කැටයම් කලාව දැකගතහැකි තවත් ස්ථානයක් වන්නේ මුද්‍රණ කර්මාන්තයයි. එහිදි දිනපතා භ‍්‍රමක සිලින්ඩරයන් මතට කඩදාසි පිටු දහස් ගණන් යාන්ති‍්‍රකව සකස් කරනු ලබයි. වානේ පාදමක් හා ඊට ඉහලින් ඇති මි. මී. 1 ක පිත්තල ස්ථරයක් මතට රූපය සමර්පනය කරනු ලැබේ. රූපය කැටයම් වූ පසු ඒවා අධිවේගී මුද්‍රණාලන්හි මිලියන ගණනින්වූ පිටපත් නිෂ්පාදනය කිරීම සඳහා යොදාගනු ලබයි. දැවැන්ත මුද්‍රණ සිලින්ඩරයන් වෙත යාන්ති‍්‍රකව ඇතුල්කිරීම සඳහා මුලින්ම පී ඩී එෆ් වැනි ගොනු මාදිලියකින් නිර්මාණය කරනු ලබයි වර්තමානයේ එකම සිලින්ඩරයෙන් පිටු 192 ක් පමණ කැපීමේ හැකියාව ඇත සිලින්ඩරය එක් වර්ණයක් මුද්‍රණය කිරීමට යොදාගනු ලබන අතර උපස්ථරයේ එක් පැත්තක් මුද්‍රණය කිරීම සඳහා සිලින්ඩර 4 ක් යොදාගනු ලැබේ 1960 සිට දියමන්ති කැපීම කලාවක් ලෙසින් හැඳින්වේ.
වර්තමානයේ ලේසර් කැටයම් කැපීමේ යන්ත‍්‍ර සංවර්ධනය කරමින් පවතී. ආර්ථික වශයෙන් මෙන්ම ගුණාත්මක අතින්ද යාන්ති‍්‍රක කැපීම සිය ශක්තිය විදහා දක්වා ඇත.
අනුෂ්කා ෂෙට්ටි
ස්වීටි ෂෙට්ටි (උපත 7 නොවැම්බර් 1981), හෙවත් අනුෂ්කා ෂෙට්ටි යන වේදිකා නාමයෙන් ප්‍රකට වී ඇත්තේ තෙලිඟු සහ දෙමළ චිත්‍රපටවල ප්‍රමුඛව රංගනයේ යෙදෙන ඉන්දියානු නිළියක සහ නිරූපිකාවකි.
ඇයව "2015 හයිදරාබාද්හි වඩාත්ම මනහර කාන්තාව" ලෙස නම්කෙරිණි.
මුල්කාලීන දිවිය
කර්ණාටක ප්‍රාන්තයේ මැංගලෝරයේ උපන් අනුෂ්කා, බෙල්ලිපාඩි උරමාලු ගුතු පවුලෙන් පැවත එන තුල්වා ජාතික කාන්තාවකි. ඇගේ දෙමව්පියන් වූයේ ප්‍රෆූලා සහ ඒ. එන්. විට්ටල් ෂෙට්ටි ය. ගුණරංජන් ෂෙට්ටි සහ සායි රමේෂ් ෂෙට්ටි යනුවෙන් ඇයට සහෝදරයන් දෙදෙනකු වේ. මින් රමේෂ් ෂෙට්ටි රූපලාවන්‍ය ශල්‍ය වෛද්‍යවරයෙකි. අනුෂ්කා ඇගේ පාසල් අධ්‍යාපනය බැංගලෝ‍රයේ හදාළ අතර, පරිගණක යෙදුම් උපාධිය හදාළේ බැංගලෝරයේ මවුන්ට් කාර්මල් කොලීජියේ ය. ඇය භාරත් ඨාකූර් යටතේ යෝගා උපදේශිකාවක ලෙස පුහුණුවූවා ය.
ප්‍රවිෂ්ඨය සහ තෙලිඟු සිනමාවේ කීර්තියට පත් වීම: 2005-2008
අනුෂ්කා ඇගේ රංගන දිවිය ආරම්භ කළේ පූරි ජගන්නාත්ගේ 2005 තෙලිඟු චිත්‍රපටයක් වූ සුපර් චිත්‍රපටය ඔස්සේ ය. මෙහි ඇය අක්කිනේනි නාගාර්ජුනා සහ අයේෂා ටාකියා සමග චරිත නිරූපණයෙන් දායක වූවා ය. IndiaGlitz පැවසූයේ "අයේෂා සහ අනුෂ්කා යන යුවතියන් දෙපළ විස්මිත සහ මෝස්තරකාරී බවයි. ඔවුන්ගේ කෝණයෙන් සහ වක්‍රයන් පැහැදිළිවම ඔබව මෝහනයට පත් කරවයි. ඔවුන්ගේ රංගනය නම්? හොඳ ය. ඔවුන්ගේ මෙම චිත්‍රපටයේ සිටින්නේ ද ඒ වෙනුවෙනි." මීට අමතරව Sify පැවසූයේ "අයේෂා සහ අනුෂ්කා යන සරාගී තරුණියන් ඔවුන්ගේ සිරුරේ සුන්දරත්වය මැනවින් ප්‍රදර්ශනය කරති." එම වර්ෂයේම, මහා නන්දි චිත්‍රපටයේ රංගනයේ යෙදුණේ ශ්‍රීහාරි සහ සුමන්ත් සමග ය. IndiaGlitz පැවසූයේ, "අනුෂ්කා මනහර ලෙස දිස්වේ" නමුත් වැඩිදුරටත් සඳහන් කොට තිබුණේ, "පිටපත ගෙත්තම් කොට තිබුණත්, එහි නූල් ඇදී ඇති සෙයක් දිස්වේ." Sify පැවසූයේ "පළමු අර්ධයේ දී මෙය ප්‍රාණවත් ස්වරූපයකින් යුතු බව පෙනුණත්, එහි පසු භාගය විකෘත සහ නොසැලකිලිමත් ස්වභාවයක් ගන්නා බවයි." එසේම, "වාසුගේ කැමරාවට ස්තුති වන්නට අනුෂ්කාව කුල්මත් අයුරින් දිස්වන අතර, එය චිත්‍රපටය වෙනුවෙන් විශාල දියුණුවකි."
2006දී, ඇය චිත්‍රපට හතරක් සඳහා දායක වූ අතර, ඉන් පළමුවැන්න එස්. එස්. රාජමෞලිගේ වික්‍රමාර්කුඩු චිත්‍රපටයයි. මෙහි ඇය සමග රවි තේජා චරිත නිරූපණය කළේ ය. මෙම චිත්‍රපටය ආර්ථික අතින් අතිශය සාර්ථකත්වයට පත්වූ අතර, මේ හේතුවෙන් ඇය තෙලංගානා සහ ආන්ධ්‍රා ප්‍රදේශ් තුළ ජනප්‍රියත්වයට පත් විය. Nowrunning.comහි කිෂෝර් පැවසූයේ "චිත්‍රපටයේ උච්චතම අවස්ථා නම්, රවීතේජාගේ නිකැළැල් රංගනයත්, අනුෂ්කාගේ මාධුර්යයත් ය. නළුවකු සතුව පැවතිය යුතු සියලු අංගයන් රවිතේජා විසින් ඇතුළත් කොට ඇති අතර, කාන්තාවකට පැවතිය යුතු සියලුම වස්තූන් අනුෂ්කා සතු ය." එසේම Sify පවසා තිබුණේ අනුෂ්කා "ප්‍රත්‍යක්ෂයෙන්ම උසස්" බව ය.
ඇය ප්‍රධාන චරිත නිරූපණයෙන් දායක වූ ඊළඟ චිත්‍රපටය අස්ත්‍රම් නැමැති චිත්‍රපටයකි. මෙය 1999 හින්දි චිත්‍රපටයක් වූ සර්ෆරෝෂ්හි ප්‍රතිනිර්මාණයකි. ඉන් අනතුරුව ඇය දෙමළ චිත්‍රපට ක්ෂේත්‍රයේ සිය ආගමනය සනිටුහන් කරමින් සුන්දර් සී. විසින් අධ්‍යක්ෂණය කළ ක්‍රියාදාම චිත්‍රපටයක් වූ රෙන්ඩුහි චරිත නිරූපණය කළා ය. මෙහි ඇය ආර්. මාධවන් සමග චරිත නිරූපණයේ නියැළුණා ය. පසුව එම වර්ෂයේම, ඇය සුපිරු තරුවක් වූ චිරන්ජීවී සමග ඒ. ආර්. මුරුගාදෝස්‍ගේ තෙලිඟු චිත්‍රපටයක් වූ ස්ටාලින් චිත්‍රපටයේ විශේෂ නිරූපණයක් සිදුකළා ය.
2007 වර්ෂයේ ඇගේ ප්‍රථම නිර්මාණය වූයේ ලක්ෂ්‍යම් චිත්‍රපටයයි. මෙය ආර්ථික අතින් සාර්ථකත්වයට පත් විය. අනතුරුව ඇය රාඝවා ලෝරන්ස්ගේ ඩොන් චිත්‍රපටයේ චරිත නිරූපණය කළේ නාගාර්ජුනා සමග ය. මෙය ද බොක්ස් ඔෆිස් වාර්තා තබමින් තිරගත විය. 2008දී ඇය චිත්‍රපට හයකට දායක වී තිබේ. එම වසරේ පළමු නිකුතුව වූ ඔක්කා මගාදුහි ඇය ප්‍රධාන කාන්තා චරිත තුනෙන් එකක් නිරූපණය කළා ය. ඔක්කා මගාදුහි ඇය සමග රංගනයේ යෙදුණේ නන්දමුරි බාලක්‍රිෂ්ණා නම් නළුවායි. ඇගේ අනුයාත චිත්‍රපට වූ ස්වාගතම්හි ජගපති බාබු සහ භූමිකා චෞලා සමගත්, බලදුර් චිත්‍රපටයේ රවී තේජා සමගත් ඇය චරිත නිරූපණය කළ නමුත්, ඒවාට එතරම් යහපත් ප්‍රතිචාර හිමිනොවී ය. අනතුරුව ඇය ගෝපිචන්ද් සමග චරිත නිරූපණයේ නියැළුණු සෞර්යම් චිත්‍රපටය බොක්ස් ඔෆිස් වාර්තා තබමින් තිරගත විය.